**Vakok és Gyengénlátók Közép-Magyarországi Regionális Egyesülete**

**SZAKMAI BESZÁMOLÓ**

**2021. január 1 - december 31.**

**I. Működés és operatív ügyek**

1. **A szervezet**

Egyesületünk előző évben a koronavírus okozta korlátozások miatt szabadtéren, a Szentendrei Skanzenben tartotta meg közgyűlését  2021. július 28-án, melyen a megjelentek elfogadták a 2020. évi Közhasznúsági jelentést és a Felügyelő Bizottság beszámolóját. A tagdíjak vonatkozásában változás történt az előző évhez képest. A 2022. évi tagdíj összege 1500 Ft marad, de a kistérségi egyesületek tagjainak a kedvezményes tagdíjat továbbra a VGYKE nem biztosítja. A kedvezményes tagdíj 600 Ft maradt, amelyet azok a tagok fizetnek, akik 14 év alatti látássérült gyermekek. (6/2021. Közgyűlési Határozat.)

A VGYKE dolgozói létszáma 2021-ben 93 fő volt, ebből látássérült 58 fő és egyéb megváltozott munkaképességű 23 fő. Regisztrált tagjaink száma 1453 fő, a 18 éven aluliak száma 96 fő, újonnan belépők száma 71 fő volt.

Fodor Ágnes elnök, Mészáros Ágnes alelnök és az elnökségi tagok összehangoltan végzik munkájukat, melyet a Felügyelő Bizottság ellenőriz.

2021-ben a koronavírus okozta nehéz körülmények továbbra is hatással voltak egyesületünk működésére és szolgáltatásaink szervezésére. Komoly átszervezéseket kellett villám gyorsan megoldanunk, de ezzel sikerült megakadályoznunk a szolgáltatások teljes leállítását. A home office-ban végezhető feladatok részben jelentettek megoldást szolgáltatásaink működtetésére, így tavasszal átmenetileg csak egy-két tevékenység végzését kellett felfüggesztenünk. Sok tapasztalatot gyűjtöttünk az online szolgáltatások nyújtásában, mint ügyfélszolgálat, pszichológiai konzultáció, IT oktatás, Braille oktatás, és közösségi klubfoglalkozások, így ezek nagy részét egész évben folytattuk a személyes jelenléttel megtartott tevékenységek mellett is.

Az éves szakmai programban vállalt tevékenységeink és a pályázatok indikátor számai minden nehézség ellenére túlnyomó részt ez évben is teljesültek.

**2. Forrásteremtés**

Legfőbb anyagi forrásainkhoz elsősorban a civil pályázati lehetőségeken, támogatásokon és az állami bértámogatási rendszeren keresztül, illetve annak folyamatos igénybevétele révén jutunk.

A Magyar Vakok és Gyengénlátók Országos Szövetsége (MVGYOSZ) a többi tagegyesületéhez hasonlóan a VGYKE-t is támogatja, ez biztosítja érdekképviseleti, ügyfélszolgálati tevékenységünk, számos szakmai szolgáltatásunk és programunk működésének alapját. Évek óta valamennyi tagegyesület közül egyesületünk végzi a legkimagaslóbb szakmai munkát és a legmagasabb pontértéket éri el az MVGYOSZ pontrendszerében.

Kiemeljük az „Esély a jövőre - munkalehetőség látássérülteknek” Foglalkoztatás 2020., az AC-DC „Találd meg a helyed”, Foglalkoztatás 2019. és a „Vizuális kultúra mindenkié”- FOF2020. kódszámú projekteket, melyeket a Slachta Margit, NSZI és az EMMI támogatása révén valósított meg egyesületünk. A VGYKE 2021-ben is valamennyi lejáró pályázati támogatással határidőben és pontosan elszámolt.

2021-ben is a rehabilitációs bértámogatás jelentette számunkra a legfontosabb bevételi forrást. Fontos forrás működésünkhöz a támogató szolgálatunk számára nyújtott állami támogatás is, melynek segítségével fenntartjuk személyi segítő és szállító szolgáltatásunkat Budapest területén. Sikeres pályázó és projektszervezet egyesületünk, ezt bizonyítja a sok megnyert pályázat és annak megvalósítása. 29 beadott pályázatból 24 nyertes pályázatunk volt.

Gyógy-és nyirokmasszázs szolgáltatásunk a lehetőségekhez képest jól teljesített, próbáljuk ismételten felépíteni szolgáltatásunkat és a vendégek számát növelni, de a három állandó helyszínünk előző évi bezárása továbbra is komoly veszteség számunkra. Tovább fejlődött viszont pontosan a koronavírus okozta korlátozások miatt a Láthatár boltunk és annak Web-áruháza, amely a látássérült embereknek segédeszköz kínálatával nyújtott segítséget. Egyre szélesedő árukínálattal és a vásárlók számának növelésével járult hozzá az egyesület pénzügyi stabilitásához.

2021-ben az SZJA 1%-ából 786.705 Forint folyt be, melyet részben működési költségeinkre fordítottunk, részben pedig az elnökség által hozott döntés értelmében használtunk fel.

1. **Humán erőforrás**

A 2021-es évre 75 fő megváltozott munkaképességű dolgozó foglalkoztatására adtuk be igényünket, januártól a végleges támogatást 75 fő megváltozott munkaképességű munkavállaló foglalkoztatására kaptuk meg. Munkavállalóink statisztikai létszáma múlt évben 82 fő körül mozgott.

Az alábbi pozíciókban alkalmaztunk munkavállalókat: közösségi civilszervező, közösségépítő, operatív vezető, kistérségi vezető, érdekképviseleti vezető, rehabilitációs tanácsadó / szociális munkás, rehabilitációs mentor/, emberi erőforrás tanácsadó, gyógymasszőr, pszichológus, gyógypedagógus, bolti eladó, személyi segítő, irodai ügyintéző, kézbesítő, ügyfélszolgálati munkatárs, adminisztrátor / koordinátor, informatikus, rendszergazda, online marketing-és kommunikációs munkatárs, könyvelő, munkaügyi adminisztrátor, pénzügy / számviteli adminisztrátor, általános adminisztrátor, terápiás munkatárs, gondozó, recepciós, munkaerő-piaci tanácsadó.

Fontos célnak tartjuk, hogy a szervezetnél dolgozó megváltozott munkaképességű személyek rehabilitációjának szintjét megőrizzük, folyamatosan fejlesszük.

Az egyesületnél egy fő rehabilitációs tanácsadó és egy fő rehabilitációs mentor dolgozott 2021-ben is. Személyes rehabilitációs terveket készítettek a munkavállalókkal, rögzítették az esetleges változásokat, fogadó órákat tartottak a munkavállalók számára – havi szinten fél vagy egy órát – konzultáltak a munkavállalókkal személyesen, telefonon. A vírushelyzetre való tekintettel az online formában megvalósított konzultációs beszélgetéseket helyezték előtérbe.

Ahogy a korábbi években, úgy 2021-ben is fontosnak tartottuk munkatársaink szakmai képzését és személyes fejlesztését. Több továbbképzésen, kreditpontos képzésen és online szakmai konferencián is részt vettek a kollégák.

Az év folyamán heti rendszerességgel online értekezletet tartottunk a budapesti vezetőknek, a csoportok munkatársainak pedig szakmai teameket szerveztünk havi gyakorisággal többnyire online formában.

A dolgozók belső fejlesztésére is odafigyelünk.

Célunk a vezetőség, a munkatársak és a közösségi mentorok szakmai kompetenciáinak folyamatos fejlesztése. Egyesületünknél rendszeresek a szakmai team-ülések, a work-shopok és a közös tudásmegosztás.

**II. Érdekvédelmi tevékenység**

1. **Tájékoztatás, kommunikáció, kapcsolatépítés**

Egyesületünk 2021-ben a vírushelyzet okozta nehézségek ellenére is, számos állami, önkormányzati, civil szervezet és intézmény által rendezett konferencián és eseményen vett részt, mutatkozott be (91 alkalommal). Az online konferenciákon is előadásokkal és hozzászólásokkal igyekeztünk képviselni a látássérült emberek szempontjait és érdekeit. Munkatársaink 84 partnerszervezettel tartottak kapcsolatot az év során, köztük látássérültek érdekvédelmi szervezeteivel, őket segítő alapítványokkal, iskolákkal és speciális intézményekkel, más civil szervezetekkel stb.

Honlapunk évről-évre folyamatosan megújul, előző évben tartalmilag és designjában, megjelenésében is dinamikusabb lett. Továbbra is naprakész információkat nyújt széleskörű szolgáltatási palettánkról, ezen kívül naponta frissülő hírekkel, cikkekkel és hirdetményekkel várja olvasóit. Az akadálymentes honlapot két részmunkaidős, megváltozott munkaképességű kolléga gondozza.

Látogatottság:

vgyke.com 168419 fő,

oldalletöltések száma: 958552,

láthatárbolt.com 97522 fő,

oldalletöltések száma 447889

Továbbra is több száz, (989) olvasója van a rendszeresen megjelenő elektronikus hírleveleinknek, külön hetente megjelenik a VGYKE Hírlevele és havonta a Láthatárbolt Hírlevele, mint akciós újság. Összesen a két hírlevelet az elmúlt évben 86 alkalommal jelentettük meg, átlag 30 oldal terjedelemben.

Ezen keresztül minden érdeklődőt folyamatosan tájékoztattunk egyesületünk programjairól, megjelentettünk más szervezetek által közzétett felhívásokat, pályázati lehetőségeket, és tájékoztató anyagokat, természetesen az MVGYOSZ hirdetményeit is közöltük.

A VGYKE Facebook oldalai az elmúlt évben tovább erősödtek. Oldalainkat, vgyke, vgyke masszázs, láthatárbolt, a közösség lámpásai kerületi oldalakat, a VGYKE „Hangos hírmondó” oldalt, az ACDC találd meg a helyed! oldalt összesen 6250 felhasználó kedveli.

A VGYKE csoportjai és közösségei külön-külön Facebook oldalakat működtetnek, ezzel bővítve a rólunk szóló információk körét.

* *Sajtómegjelenés, interjú, közlemény*

Kiterjedt sajtókapcsolatot ápolunk, kerületi és országos szinten. Egyaránt megjelennek szolgáltatásainkról és tevékenységeinkről cikkek, riportok, a nyomtatott és online sajtóban gyakran szerepel egyesületünk, valamint televízió csatornák magazin műsorában is.

Évente ingyenesen, 15 alkalommal adhatunk ki sajtóközleményt az MTI-vel kötött megállapodásunk szerint. Előző évben összesen 130 cikk, riport, tudósítás vagy közlemény jelent meg egyesületünkről valamely sajtóorgánum felületén.

* *Marketing és kommunikáció*

Egyesületünk 2021-ben 2 promóciós kisfilmet készített, amely népszerűsíti a látássérültek foglalkoztatását:

* AC-DC kisfilm: <https://youtu.be/RXx-c6CvLlM>
* Foglalkoztatás 2020. Esély a jövőre – munkalehetőség látássérülteknek – projektzáró esemény: <https://youtu.be/R53Oy9XftRU>
* Ezenkívül kiemelt figyelemmel építettük a VGYKE You-tube csatornájának tartalmát, előző évben összesen 77 saját készítésű, vagy rólunk, a tevékenységünket bemutató video anyag került fel csatornánkra.

Egyesületünk előző évben folytatta online podcast csatornáját**,** reagálva a koronavírus okozta kihívásokra. A „Hangos hírmondó” - Vendégváró podcast rovata elsőként karantén-riportokat készített az egyesület valamennyi munkatársával és vezetőjével, hogy bemutassa a Home Office-ban folytatott munkát és az egyesület átszervezését. Majd „Home office-ban a látássérültek” címmel riportsorozat indult az egyesület adó 1%-os kampányaként. Készült továbbá online karácsonyi műsor is közkívánatra. Két látássérült kollégánk a műsor szerkesztője, műsorvezetője és vágója is Miks-Rédai Csaba és Bönde Katalin hihetetlen felkészültséggel és profizmussal oldották meg a feladatot és ültek be hétről hétre a stúdióba.

Hangos Hírmondó: vendégváró podcastok:

* Miks Rédai Csaba

<https://youtu.be/zVOMk8nvi6c>

* Varga Brigitta rendőr főtörzs-zászlós

<https://youtu.be/ca5rLayMLgM>

* Gy.Dobos Mariann-nal beszélgetés – AC-DC projektkoordinátor

<https://youtu.be/0Px3WcHClb0>

* Sarusi István fotós, idegenvezető

<https://youtu.be/4o1YjtjEHEg>

* Petneházy Emőke audio-narrátor, gyógypedagógus

<https://youtu.be/nBF_7G_HS4o>

* Dvariecki Bálint Alku Soft

<https://youtu.be/HmNRLTMtHuY>

* Lenkainé Vajda Viktória

<https://youtu.be/YApTm7bpGKE>

* Dr.Ozvári-Lukács Ádám

<https://youtu.be/zFgwq5q8SOg>

* Demeter Viktor költő, gyógymasszőr

<https://youtu.be/EECIzEJcOYU>

* Dr. Kiss János a vírusról és az immunrendszerről

[https://youtu.be/2FwEtcxxJPQ](https://youtu.be/2FwEtcxxJPQ%20%20)

* Rúzsa Viktor, Civil Rádió műsorvezető riportere

<https://youtu.be/KCcXRudywek>

* Rendkívüli adás: Luxemburg grófja

<https://youtu.be/04dnHKLoItI>

* Benda Márta iskolapszichológus

<https://youtu.be/_bEFQTexqUI>

* Doly Csaba Rákosmenti Zenebarátok

<https://youtu.be/x0pOxNw4_6E>

* Házi Tamás a Foglalkoztatás 2020 projektről

<https://youtu.be/-GK1jQWKUlw>

Egyéb:

Luxemburg grófja előnarráció: <https://youtu.be/dwgT3kva_SQ>

Luxemburg grófja 1. vetítés: <https://youtu.be/Y-nwWa8G8eY>

Luxemburg grófja 2. vetítés: <https://www.youtube.com/watch?v=lJx5Ws31BBo>

Online karácsonyi műsor: <https://youtu.be/B2TjD6_g-RQ>

Home office-ban a látássérültek

* A VGYKE kisfilmje 2021 - adó 1%:

<https://www.youtube.com/watch?v=blp9cKgMSZk>

Home office-ban a látássérültek

* Vezetőség:

<https://www.youtube.com/watch?v=EnDgQzLis5k>

Home office-ban a látássérültek

* Lámpás vezető:

<https://www.youtube.com/watch?v=AhcYlofjBI8>

Home office-ban a látássérültek

* Közösség Lámpásai - 7. kerület:

<https://www.youtube.com/watch?v=7PnRxrCZGXc>

Home office-ban a látássérültek

* Közösség Lámpásai - 3. kerület:

<https://www.youtube.com/watch?v=HU13ApgQv7I>

Home office-ban a látássérültek

* Közösség Lámpásai - 19. kerület:

<https://youtu.be/3TL4CcguSuY>

Home office-ban a látássérültek

* Közösség Lámpásai - 6. kerület:

<https://youtu.be/CygJWkMHzWM>

Home office-ban a látássérültek

* Közösség Lámpásai - 9. kerület:

<https://youtu.be/iIxnsxZNJhw>

Home office-ban a látássérültek

* Közösség Lámpásai - 14. kerület:

<https://youtu.be/hUEtxN13zyA>

Home office-ban a látássérültek

* Közösség Lámpásai - 4. kerület:

<https://youtu.be/gT0dYWRqN0o>

Home office-ban a látássérültek

* Közösség Lámpásai - 13-16. kerület:

<https://www.youtube.com/watch?v=wQIie_-1c0Q>

Home office-ban a látássérültek

* Közösség Lámpásai - 10. kerület:

<https://youtu.be/rZVn1Jk4ias>

Home office-ban a látássérültek

* Közösség Lámpásai - 17. kerület:

<https://youtu.be/3d-8zOCq7Fo>

Home office-ban a látássérültek

* Közösség Lámpásai - 18. kerület:

<https://youtu.be/_UiAruONJGE>

Home office-ban a látássérültek

* A VGYKE szolgáltatásai

 <https://youtu.be/sPb20zNTxXQ>

Home office-ban a látássérültek

* A VGYKE Hangos Hírmondója:

<https://youtu.be/aUQStcANFJ4>

1. **A látássérült személyek általános érdekképviselete**

Érdekvédelmi tevékenységünk legfontosabb és leghangsúlyosabb része a főváros és kerületei, illetve a régió nagyobb településein folyó döntéshozatali folyamatok állandó figyelemmel kísérése, szükség esetén az azzal kapcsolatos véleménynyilvánítás. Civilfórumokon, testületi üléseken, bizottsági üléseken, kerekasztal beszélgetéseken, személyes egyeztetéseken. Kiemelten Budapest Főpolgármesteri Hivatalával, valamint a III. IV., VI., VII., IX, X., XIII. XIV, XVI, XVII., XVIII., XIX. kerületek önkormányzataival ápolunk szoros kapcsolatot.

A felsorolt kerületek civil eseményein, civil fórumain és civil kerekasztalain, az idősügyi fórumokon, a szociális kerekasztalokon minden esetben részt vett az egyesület elnöke vagy alelnöke.

Egyesületünk 2021-ben is számos állami, önkormányzati, civil szervezet és intézmény által rendezett konferencián vett részt és mutatkozott be. Több konferencián online formában vettünk részt, de volt alkalmunk személyes jelenléttel megtartott eseményen is részt venni, ahol bemutatkozó standot állíthattunk fel. Minden esetben előadásokkal és hozzászólásokkal igyekeztünk képviselni a látássérült emberek szempontjait és érdekeit. Előző évben összesen 91 rendezvényen vettünk részt.

1. **Akadálymentesítési tanácsadás és egyéb kapcsolódó tevékenységek**

A VGYKE előző évben több körben is bekapcsolódott a Blaha Lujza tér, a Szénatér, az M3-as METRO különböző szakaszainak felújítási, akadálymentesítési, tervezési munkálatainak véleményezésébe és tesztelésébe. Részt vettünk az ebben a témában indított online megbeszéléseken.

Több budapesti kereszteződés meghibásodott beszélő lámpái ügyében és újak telepítésében, valamint a futárrendszer fejlesztésében folytattunk online egyeztetést. Aktívan használjuk a „járokelo.hu” oldalt a hibás hangos jelzőlámpák bejelentésénél.

A BKK több projektjében együttműködünk (Danova, egyéb kérdőíves felmérések). Mindösszesen 41 egyeztetésen vettünk részt.

**III. Szolgáltatások**

1. Ügyfélszolgálat

2021. évben is fontos feladatunknak tekintettük a VGYKE Szugló utcai Regionális Központjában a látássérült ügyfeleink teljes körű kiszolgálását, mely több területen valósult meg.

Információt nyújtottunk, szociális juttatásokról, kedvezményekről, lehetőségekről, tájékoztatást adtunk pályázatokról, szabadidős – kulturális programokról, képzési lehetőségekről, adatlapok beszerzéséről, kitöltéséről, munkaerő-piaci információkról.

67 db elektronikus hírlevelet szerkesztett és jelenített meg ügyfélszolgálatunk segítve a könnyebb információhoz jutást és tájékoztatást.

Pályázatok befogadását, kezelését végeztük,

* 20 db Péntek Lajos Alapítvány,
* 20 db VGYKE tanulmányi pályázata,
* 1 db Vaklakás pályázat,

Összesen 41 pályázattal dolgoztunk

Ügyfélszolgálatunk 2021-ben személyesen, telefonon, illetve e-mailben és online formában összesen 8274 alkalommal nyújtott segítséget / tanácsadást ügyfeleinknek**.**

A heti 40 órában működő személyes ügyfélfogadáson kívül 9 budapesti kerületbe települtünk ki megkönnyítve Tagjaink számára a személyes elérésünket.

Egyesületünk kiemelten foglalkozik a fiatal látássérültek megszólításával és érdekeivel. Előző évben 96 fő 18 év alatti személy volt tagja egyesületünknek, azonban számuk folyamatosan növekszik, ahogy a VGYKE taglétszáma is, amely a tavalyi évben 71 fő új taggal bővült.

1. Braille írás-olvasás oktatás

Az egyesület folyamatosan végzett Braille írás-olvasás-oktatási szolgáltatást, melyet látássérült gyógypedagógus munkatársunk tartott egyéni foglalkozás keretében heti 20 órában. Az oktatáshoz szükséges feltételeket, eszközöket az egyesület biztosítja. A korlátozások idején sem fejeződtek be az oktatások, Skyp-on folytatták tovább a Braille oktatást, az eszközöket, Braille könyveket pedig kiszállítottuk az azt igénylő látássérülteknek. Szülőknek gyógypedagógiai tanácsadást igény szerint tartottunk.

Ezek a tevékenységek online illetve személyes találkozások során történtek

1. Pszichológiai konzultáció

Elemi rehabilitációs szolgáltatás / Pszichológiai Tanácsadás

1 fő látássérült pszichológus munkatársunk nyújt ingyenes egyéni konzultációt tagjainknak. Az elmúlt évben személyesen és online formában igénybevevők száma: 31 fő / 256 órában volt.

1. IT Okos-eszköz oktatás

Elemi rehabilitációs szolgáltatás / számítógép és okoseszköz-oktatás

1 fő látássérült okoseszköz-oktató munkatársunk nyújt ingyenes egyéni oktatást tagjainknak. Az elmúlt évben személyesen és online formában az igénybevevők száma: 22 fő / 202 órában volt.

1. **Louis Braille Támogató Szolgálat**

A Louis Braille Támogató Szolgálat célja, hogy tevékenységével hozzásegítse a Budapesten lakó, vagy ideiglenes jelleggel itt tartózkodó fogyatékos személyeket, a minél önállóbb életvitelhez.

Szolgáltatásaink:

* szállítás
* személyi segítés
* információ nyújtás
* Braille írás-olvasás oktatás
* fejlesztő foglalkozások
* mobil masszázs támogatása
* mentálhigiénés megtámogatás

Elsődleges feladataink közé tartozik a lakáson kívüli segítés, melynek célja, hogy az egyén számára megkönnyítsük a közszolgáltatásokhoz való eljutást. Lakáson belüli speciális segítségnyújtást, gondozást is végzünk a lehető legnagyobb önállóság megőrzése mellett. Munkatársaink igyekeznek személyre szabott, komplex segítséget nyújtani, mely elősegíti, hogy a fogyatékos emberek családjukban maradhassanak, szükség esetén a családtagokat tehermentesítsék, és előre mozdítsák az önrendelkezésen alapuló, aktív életvitelük kialakítását.

A támogató szolgálatunknál jelenleg 11 fő dolgozik, ebből 1 fő szolgálatvezető, 2 fő gépkocsivezető, 3 fő gondozó 4 fő terápiás munkatárs és 1 fő terápiás munkatárs /gyógypedagógus.  Az elmúlt évben megközelítőleg 140 fő ellátottunk volt, 98 százalékuk látássérült személy. Az ellátottak száma a korábbi évekhez képest növekedett, mind a szállítás mind a személyi segítés terén.

2021-ben összesen 12275,8 feladategységet teljesítettünk.

A 2021-es évben a szállítás díja 200 Ft/km tagjainknak, 300 Ft/km a tagsággal nem rendelkezőknek; személyi segítés esetén 500 Ft/óra tagoknak illetve 600 Ft/óra annak, aki nem tag. A VGYKE, mint fenntartó egyesület saját fogyatékos munkatársainak segítés esetén nem számolt térítési díjat. Gyógypedagógiai szolgáltatásunk, illetve mentálhigiénés tanácsadásunk díja az előző évben 1000 Ft/óra volt az ügyfeleinknek.

Támogató szolgálatunkat a Budapesti Kormányhivatal és a Magyar Államkincstár rendszeresen ellenőrzi.

1. **Láthatár Segédeszköz Bolt**

A Láthatár Segédeszköz Boltban 2021-ben is azon dolgoztunk, hogy a látássérült vagy látó érdeklődők és vásárlók udvarias, sokoldalú és megfelelő tájékoztatást kapjanak az életvitelüket és mindennapjaikat megkönnyítő segédeszközökről, a kiegészítő termékekről, valamint az eszközökkel kapcsolatos szolgáltatásokról.

Folyamatos információt nyújtottunk személyesen, telefonon, e-mailben, Messengeren, Chat-en a havonta megjelenő elektronikus akciós újságunkban és a „lathatarbolt.hu” honlapon, Facebook, Instagram és Google site-unkon napi szinten közzétettük új és akciós termékeinket.

Honlapunknak az elmúlt évben több, mint 97520 látogatója volt, ez 280%-os növekedés.

A tavalyi évben 60 beszállítótól közel 900 féle terméket kínáltunk az érdeklődőknek és vásárlóknak. Vásárlóink száma, több mint 1100 fő volt, így 2020-hoz képest 45%-os növekedést értünk el.

A speciális és életvitelt megkönnyítő eszközök felkutatása, beszerzése, bemutatása és árusítása mellett, a boltban dolgozó látássérült munkatársaink nyílt napokat, termékbemutatókat és egyéb rendezvényeket is szerveztek a Közösség lámpásai klubrendezvényein és a kistérségi szervezeteink rendezvényein, valamint az MVGYOSZ megyei tagegyesületeinél is megjelentünk termékválasztékunkkal.

2021-ben több száz saját tervezésű és 3D nyomtatással készült terméket tudtunk gyártani.

Web-shopunk, a személyes vásárlás korlátozásának következtében még népszerűbb lett. Az ország egész területéről és több szomszédos országból is volt megrendelésünk, Budapest területén ingyenes kiszállítást biztosítunk vásárlóink részére. A web-áruházban vásárlók száma 20%-al nőtt, az értékesített termékek száma 25%-al emelkedett, így bevétel szinten több mint 30%-os növekedést realizáltunk.

A fejlesztés természetesen nem áll le, továbbra is óriási energiát és munkát fektetünk abba, hogy a Láthatár Segédeszköz Bolt az egyesület húzóágazata legyen.

1. **Frissítő-, gyógy- és nyirokmasszázs szolgáltatás**

2021-ben 10-12 masszőrrel vágtunk neki az évnek. Nagyjából ez a stabil keretünk, évek óta hozzávetőlegesen ilyen létszámmal dolgozunk.

Tevékenységünket a Zuglói Önkormányzat 2014 óta folyamatosan támogatja, mégis nagyon nehéz helyzetben voltunk a Covid miatti zárlatok hatására.

2020-hoz hasonlóan tevékenységünket ebben az évben is a járvány határozta és árnyékolta be. A járvány harmadik, negyedik hulláma miatt, - a támogató szolgálatunkat kivéve – minden szolgáltatásunk szünetelt, munkatársaink otthonról dolgoztak.

Mivel az orvosi rendelőkben is részleges zárlat volt, masszőrjeink nem dolgozhattak, így számottevő bevételtől estünk el.

2021. 10. héttől a 17. hétig home office-ban dolgoztunk. Ezt az időszakot arra használtuk föl a masszőrök esetében, hogy gyakori, vagy akár ritkábban előforduló betegségekről a korábban szerzett elméleti ismereteiket felfrissítsék, egymás között megbeszéljék, tapasztalatokat cseréljenek és ezzel felkészüljenek a következő aktív időszakra. Készítettünk egy Tematikát, majd munkacsoportokat hoztunk létre. Kettes, hármas csoportokba osztottuk a masszőröket és online térben beszéltük át az előre kidolgozott tematikát.

Június 8.-án ért véget a járvány harmadik hulláma. A hatósági intézkedések hatására visszatértünk a munkába. Ez idő tájt nagyon óvatosan szállingóztak a vendégek, sőt a mobil helyszíneken, pl. az iskolákban még sokáig nem is engedélyezték tevékenységünk újraindítását.

Kollégáink felelős magatartást tanúsítottak és komolyan véve az oltakozásra szóló felhívásokat, együttműködésükkel, oltottságukkal hozzájárultak a védekezéshez.

Fontosabb állomások a masszázsban:

* 2021. január 11-től új számlázási rendet vezettünk be, megszűnt a kézi számlázás, amely jelentős könnyebbség volt látássérült masszőrjeinknek, viszont sokkal több munkát jelentett a koordinációs iroda munkatársainak,
* Március 15-től elindult új szolgáltatásunk a „házhoz megy a masszőr” (külsős vendégek és tagjaink is folyamatosan igénybe veszik ezt a szolgáltatásunkat)
* Masszőröknek tematikát készítettünk a leállás időszakára a belső képzéshez
* Etikai kódex és Belső utasítások átbeszélése (minden évben átbeszéljük, szükség esetén frissítjük és minden új kollégával ismertetjük)
* Tájékoztatást készítettünk az új Szép Kártya fizetésről - Honlap, FB, Hirdetés
* VI. kerületi Önkormányzatnál Civil pályázatot nyertünk A pályázatra történt jelentkezésünk apropóját az adta, hogy október az idősek és a látássérültek hónapja. Ezért egyesületünk által felkínált gyógy- és nyirokmasszázs szolgáltatás, amely egyben szemléletformálás is, „A látássérültek a nyugdíjasokért” elnevezést kapta.

Próbáltunk egyéb más lehetőségeket is felkutatni, hogy dolgozhassunk és a fájdalmas bevételkiesést valamelyest pótoljuk, de a zárt helyen való tartózkodásnak és a járványtól való félelemnek nagy volt a visszatartó ereje. Évekkel korábban sokkal több céges felkérést kaptunk, itt is érződött, hogy a munkavállalók home office-ban dolgoztak.

**Kitelepüléseink:**

Egyszeri meghívások:

* 2021. 06.16. HB Reavis Kft - Bp. XIII. ker. AGORA PARK
* 2021. 07. 03.Terézvárosi Önkormányzat VI. ker. Hunyadi tér - Eötvös 10.

Ezeken a helyszíneken irodai masszázst alkalmaztak masszőrjeink. Az irodai masszázst székes masszázsnak is nevezzük, kb. 15-20 percet vesz igénybe. Az egyik legfontosabb hatása, hogy oldja a stresszt, a testi-lelki felfrissülésen túl az izmoknak gyors segítségnyújtást, ellazulást, valamint általános közérzetjavulást eredményez.

Pályázat keretén belül:

* A fentebb említett Civil Pályázat keretében öt alkalommal voltunk jelen a TEGOSZ székházában. Az idősgondozás nagyrészt a gondozottakról szól, ritkán esik szó az odaadó ápolókról, gondozókról és kiszolgáló személyzetről. Ezért egyesületünk úgy határozott, hogy ebben a projektben a nyugdíjasok mellett a gondozók is prioritást élveznek.

2021. november 10. Benczúr utca 35/c - 10 fő

2021. november 17. Benczúr utca 35/c - 14 fő

2021. november 24. Király utca 38. - 9 fő

2021. december 01. Király utca 38. - 8 fő

2021. december 08. Király utca 38. - 7 fő

Összesen 48 fő nyugdíjast és gondozót masszíroztunk.

Masszázs szolgáltatásunkat honlapunkon, Facebook oldalunkon és a Szuperinfó reklám újságban évente négy-öt alkalommal hirdetjük. A hetente megjelenő Hírlevelünkben „Ez történt a masszázsban” címmel adjuk közre friss híreinket. Ezeken a felületeken minden újdonságról és történésről beszámolunk, amely a masszázs háza táján történt.

2021-ben öt állandó helyszínen dolgoztunk:

* Zuglói Szakorvosi Rendelőintézet Hermina úti Rendelő
* Zuglói Szakorvosi Rendelőintézet Örs vezér téri Rendelő
* VGYKE Regionális Központ
* VI. ker. Csengery u. Szakrendelő
* VII. ker. Bischitz Johanna Mozgáscentrum

Mobil helyszínek, ahol hetente 1-2 alkalommal masszírozunk:

* Liszt Ferenc Általános Iskola – XIV. ker. Hermina út
* Vakok Általános Iskolája – XIV. ker. Ajtósi Dürer sor
* Álmos vezér Általános Iskola és Gimnázium – XIV. ker. Kántorné sétány

2021-ben összesen 5489 fő vendégünk volt, amely az alábbiak szerint oszlik meg az állandó és a mobil helyszínek között:

* állandó helyszínek: 5046 fő
* mobil helyszínek: 443 fő

Reméljük, hogy 2022-es évben munkánkat nem befolyásolja majd a járvány, hiszen úgy sokkal eredményesebben, hatékonyabban tudunk dolgozni. Ez a szolgáltatás egyesületünk egyik húzó ágazata és jelentősen több van benne, mint amit 2021-ben nagy erőfeszítések árán ki tudtunk hozni belőle.

1. **A „Közösség Lámpásai” mentori hálózat**

***III. kerület - Óbuda***

Klub helyszín: Békásmegyeri Közösségi Ház

Cím: Budapest, Csobánka tér 5, 1039

Klubnapok: minden hónap 3. péntek 10-12 h-ig

Klubok száma (személyes): 4

Online klub: 7

Programok száma: 3

Összes résztvevő: 87 fő

A látássérültek közössége megalakulása óta aktívan működik a III. kerületben, havi rendszerességgel átlagosan tizenöt fő részvételével. A klubnapok témája 2021-ben is a klubtagok érdeklődési köréhez, aktuális ünnepekhez, évszakokhoz és az őket érintő témákhoz kapcsolódtak.

Klubjaink:

Januártól - május hónapokig a járvány miatt nem tudtunk személyesen találkozni a klubtagokkal, ezért online klubnapokat tartottunk a kerületi lámpás Facebook oldalunkon, összesen 7 alkalommal. Az események az alábbi linken tekinthetők meg: <https://www.facebook.com/lampasklub3/>

Januárban a tél hangulatát idéztük zenével és történetekkel, de már az előttünk álló év programjait tervezgettük, pl. hova szeretnénk majd kirándulni. Sok ötlet volt, mivel előző évben nem valósulhatott meg.

Februárban Dr. Ozvári Ádám jogász a Szülő-Példa-Érték projekt keretében tartott előadást. Jogi kérdésekről volt szó, de érzelmi megnyilvánulásokról is beszélt.

Hogyan dolgozzák fel a látó szülők a látássérült gyermekük állapotát? Miként vallanak érzelmeikről?

Petneházy Emőke audionarrátorral, az AKKU Egyesület közönségszervezőjével arról beszélgettünk hogyan élte meg az egyesület a járvány okozta kihívásokat, és személy szerint ő maga? Olyan terveket kezdtek megvalósítani, amihez nem kell személyes kapcsolat. Így valósult meg a Duna Televízióval és az RTL Klubbal való együttműködés és a múzeumok akadálymentesítése látássérülteknek.

Áprilisban a „Költészet Napja” alkalmából verseket hallgattunk meg Bönde Katalin, Miks-Rédai Csaba és Vasné Pintér Teréz előadásában.

Májusban Házi Tamás a FOGLALKOZTATÁS 2020 Projekt szakmai vezetője arról beszélt, hogy milyen céllal indult a projekt és milyen eredményekről lehet beszámolni. Kikkel sikerült felvenni kapcsolatot a munkaerő piacon. Az álláskeresők hasznos ötleteket is kaptak.

Júliusban a nyár jegyében tartottuk a klubnapot. Legfrissebb nyári élményeinkről, nyaralásról, strandolásról, kirándulásokról beszélgettünk a tagokkal.

Szeptemberi klubnapunkra látogatott Benke Richard, a VGYKE Ügyfélszolgálatának munkatársa, és Németh Róbert, a Láthatár Bolt munkatársa. Jó alkalom volt arra, hogy helyben vettük meg a tagbélyegeket, és a különféle gyógyászati segédeszközöket és háztartási kiegészítőket.

Október a látássérültek ünnepe. Ezen a klubnapon a fehérbot és azok használói voltak a főszereplők a klubnapunkon. A fehérbot  egy segédeszköz a látássérültek számára, amely lehetővé teszi, hogy akadályokat vagy tájékozódási jeleket letapogassanak a környezetükben, de a látók számára is hasznos, hogy a fehérbot használóját látássérültként felismerjék, és megfelelő empátiával viszonyuljanak hozzájuk.

Végül meghallgattuk Pesa Anna Mária erre az alkalomra írt verseit, mely méltó zárása volt az ünnepi alkalomnak.

Novemberben zenés klubnapot tartottunk. Sorstársunk, Domoszlai János a latin-amerikai zene világába és azon belül az Andok zenei kultúrájába kalauzolt minket. Előadását saját dalával és hozzá illő tánccal fejezte be. Kellemes hangulatban jól éreztük magunkat.

Decemberben a járvány miatt ismét online klubnapot tartottunk.

Adventi szokásokról beszélgettünk és ünnepváró hangulatban a karácsonyi készülődésünkről, ötletes dekorációkról is szót ejtettünk.

Klub programjaink:

Júniusban Duna-parti sétára indultunk a klubtagokkal. Nagyon örültünk egymásnak, mert a járvány miatt régóta nem találkoztunk. Egy különleges fa árnyékában a hűvösben megpihentünk. Hosszan elbeszélgettünk, és kellemes órákat töltöttünk együtt. Erről a helyszínről online is bejelentkeztünk.

Augusztusban a Fővárosi Állat és Növénykertbe mentünk a klubtagokkal.

A Varázshegy nevű teremben a tengeri állatok világáról, és a szárazföldi emlősökről hallottunk előadást. Utána finom ebédet fogyaszthattunk el. Ebéd után megnéztük a majmokat és sok más állatot is.

Novemberben „A Színházi kulisszák mögött” című előadáson voltunk.

Szebényi Ágnes színháztörténész a Thália Színház történetéről, sok mindenről beszélt felidézve a kezdetektől fogva. E neves épület falai között sok nagysikerű előadást mutattak be jól ismert színészek.

Decemberben audionarrált Pilinszky100 képzőművészeti kiállításon voltunk a klubtagokkal az Óbudai Esernyős Galériában.

Rácz Márta audionarrátor által „hallhatóvá vált” mindaz, ami eddig csak látható volt. Így a látássérültek is megértették a képek üzenetét.

Iskolai érzékenyítés:

A Veres Péter Gimnáziumban 60 tanulónak szemléletformáló előadást tartottunk november 12-én. Először a látássérültek állapotáról beszéltünk a gyerekeknek.

Bemutattuk azokat a segédeszközöket, amelyet mindennapi életük során használnak. A segítségnyújtásról beszéltünk, és önként jelentkezőket kértünk ennek bemutatására. Utána bemutattuk hogyan kell jól segíteni a látássérülteknek különböző élethelyzetben. Végül minden kérdésükre válaszoltunk. A fiatalok nyitottak voltak a beszélgetésre. Cím: Veres Péter Gimnázium 1039. Budapest, Csobánka tér 7.

Résztvevők száma: 60 tanuló

***IV. kerület - Újpest***

Klub helyszín: Újpesti Kulturális Központ I. em. 116.

Cím: Budapest, István út 17-19. 1042

Klubnapok: minden hónap első szerda 15-17 h-ig

Klubok száma (személyes): 6

Online klub: 5

Programok száma: 6

Összes résztvevő: 166 fő

A COVID járvány miatt január és június között csak online klubnapokat tartottunk, összesen 6 alkalommal,1338 megtekintést értünk el.

Az események az alábbi linken tekinthetők meg:

<https://www.facebook.com/kozosseglampasai04>

Januárban felelevenítettük, visszaemlékeztünk a 2020-as évre. Első klubunkon visszaemlékeztünk a 2020. év kevés, de annál jobb hangulatú klubjaira, programjaira. Meglepetésként örülhettünk régi-új munkatársunknak, Pesa Anna Máriának.

Február hónapban központban a hallás - Vendégünk a Widex Halláscentrum munkatársa, Bozzai Andrea. A halláskárosodásról, és annak lehetséges javítási módjairól beszélgettünk.
Már jó pár éve segítik látássérült tagjainkat ingyenes orvosi vizsgálattal, kontrollal, tanácsokkal, hallókészülékek tisztításával.

Márciusi beszélgető partnerünk, Tóth Cecília, a Pesti Magyar Színház audionarrátora

Nagy élményben volt részünk. Kifaggattuk Cilit arról, hogyan került a katedráról, a színházba, és még sok kulisszatitkot is elárult nekünk. Óriási élmény volt ez a beszélgetés.

Április utolsó szerdája a Vakvezető Kutyák Világnapja. Ezen alkalomból hívtuk meg egy kis beszélgetésre Farkas Darinkát, a Baráthegyi Vakvezető Kutya kiképző Iskola egyik munkatársát. Kifaggattuk Darinkát, hogyan talált rá, e nemes feladatra. Elmondta, hogy gyerekként, egy könyv elolvasása és az állatok szeretete késztette erre a pályára. Beszélgettünk még az alapítvány tenyésztő-és kölyöknevelő programjáról, valamint arról, hogy a kiskutyák születésük után hogyan kerülnek a látássérültekhez. Nagyon érdekes és tanulságos beszélgetés volt.

Júniusban egy vak fiatalember utazása a hangok, a rádiózás és a masszázs körül volt a témánk. Kollégánk, Miks-Rédai Csaba gyermekkorától érdeklődött a hang, a hangosítás iránt. Mesélt saját stúdiójáról, a VGYKE-n belül betöltött feladatairól, valamint arról, hogyan tudja ezeket a feladatokat összehangolni.

Júliusban végre a hosszú idő után jó volt újra találkozni a tagjainkkal és vendégünkkel, Varga Brigittával rendőr főtörzs-zászlós körzeti megbízottunkkal. Sok minden történt Újpesten a kihagyott idő alatt, amiről körzeti megbízottunk beszámolt nekünk. Figyelmeztetett a csalók legújabb megtévesztéseiről, becsapásairól.

Augusztusi két órás klubnapunkon a következő havi kirándulást tervezgettük. Természetesen mindenki véleményét, javaslatát meghallgattuk az esetleges helyszíneket illetően. Úgy belemerültünk a jobbnál jobb programok válogatásába, hogy észre sem vettük, elszaladt az idő és abba kellett hagynunk a beszélgetést.

Októberben a Fehér Bot Napja alkalmából két kolleganő írásaiból hallgattunk meg részleteket vendégeinkkel. Természetesen a Fehér Bot Világnapja alkalmából állítottuk össze a programot. Komoly és humoros írások is voltak köztük, melyeket maguk a szerzők és egy munkatársunk olvasott fel nekünk. Nagyon jól szórakoztunk, jókat beszélgettünk, nevetgéltünk. Egy új tagot is köszönthettünk köreinkben. Mire a finom szendvics elfogyott, az időnk is lejárt, sajnos el kellett hagynunk a termet.

Novemberi vendégünk a rendőrség munkatársa volt. Biztonságunk érdekében tartott előadáson megtudhattuk, hogy Karácsonyra készülődve mire figyeljünk az ünnepi forgatagban és hogyan védjük értékeinket.

A rendőri tájékoztatásában a biztonságos közlekedésről is hallhattunk, ezen kívül hol kell a kerületben jobban vigyáznunk az útépítések miatt, és hogy hol nem működnek a közlekedési lámpák.

A trükkös csalók is szóba kerültek, nehogy a csalók áldozatául essünk, ugyanis mindig újabb trükköket találnak ki a bűnözők, amivel nem kevés pénzt képesek kicsalni az idős emberektől.

December a mindenki által kedvelt hónap, amely a szeretet ünnepe. A karácsonyi ünnepi asztalt, melyet részben az egyik kedves kísérőnek köszönhetünk tele pakoltuk finom süteményekkel, mindenki megkóstolt. Recept csere-bere és jó hangulatú beszélgetés következett, Gábor tagunk gitárjátékával és közös énekléssel zártuk a 2021. évi Újpesti látássérültek klubját.

Az Újpesti Önkormányzat támogatásával az idén is megajándékoztuk tagjainkat. Olyan eszközöket vásároltunk számukra, melyek a napi életvitelükben nyújtanak segítséget.

Klub programjaink:

Végre eljött a nyitás ideje, igyekeztünk tartalmas programokat szervezni.

Júniusi városligeti sétánk célja a Vakok Kertje volt. Kora délelőtt melegen tűzött a nap, talán pont ezért iparkodott kis csapatunk a liget, hűs fái alá. A belépéskor jól elkerített, a látássérültek számára biztonságot nyújtó gyönyörű, rendezett pihenő hely tárult elénk. Többféle pihenést segítő eszköz áll rendelkezésünkre.

Júniusi második programunkat a Fővárosi Nagy Cirkuszba szerveztük. Az előadás címe: „Dinasztiák - Születésnap” A gyerekek számára egy kis üdítővel, ropogtatni valóval készültünk.

Voltak trapéz, deszka, gurtni, illúzió, gyorsöltöző, zsonglőr, duplakarika, görkorcsolya, lengőrúd számok, melyeket csodálattal, ámulva néztük végig. Leírni nem lehet, mert látni kell ezt a csodát, csak ajánlhatjuk mindenkinek.

Júliusban Kecskemétre kirándultunk újpesti tagjainkkal, hogy felfedezhessük a várost. Szívélyes fogadtatásban volt részünk, nemcsak kedves vezetőnk, Harsányi Zsuzsanna a Kecskeméti Szent László Lions Club elnöke, de még a helyi látássérült egyesület elnöke, Hencz András is várt bennünket. Alkalmi idegenvezetést kaptunk Zsuzsától, aki rendkívüli tudásával, kedvességével tette élménygazdagabbá a napunkat és rengeteg ismeretével bővítetté tudásunkat.

A városi séta, a létező Cifra palota, Michelangelo szobrainak megtekintése után egy étteremben hűsítő italokkal oltottuk szomjunkat

Júliusban ismét az Állatkertben jártunk, mert mindig van mit felfedeznünk. Külsős program keretében egy sétára invitáltuk újpesti tagjainkat Magyarország legrégebbi és a legnagyobb gyűjteménnyel rendelkező állatkertjébe, a Fővárosi Állat- és Növénykertbe. A legutóbbi látogatásunk óta sok egzotikus állat született. Nagyszerű az állatok lakóhelyének kialakítása, mert elég közel vannak és így a látássérültek is jobban láthatják az állatokat, illetve érzékelhetik méretüket, közelségüket.
A program része volt egy zoológus interaktív előadása is. Kézbe foghattuk egy-egy állat bőrét, szőrét, agancsát, koponyáját, kitalálva melyik állathoz tartozhat. Egy élő óriáskígyó is előkerült, amely sokunk nyakába kötött ki. Izgalmas élményekkel gazdagodtunk ismét. Az előadás után mindenki szabadon sétálhatott az Állatkertben, kedvére nézegethette kedvenceit.

Júliusban az ország legnagyobb szabadtéri múzeumába, a szentendrei Skanzenbe látogattunk. Itt láthattuk az ország jellegzetes tájegységeinek népi építészetét, a falusi és mezővárosi társadalom különböző rétegeinek lakáskultúráját, életmódját. A programok után a Vígadó teremben finom ebéddel vendégeltük meg tagjainkat, miután megtartottuk a VGYKE éves közgyűlését.

Szeptemberben - az Újpesti Önkormányzatnak köszönhetően -, látássérült tagjainkkal kényelmes busszal utazhattunk Fejér megyébe, a középkor Magyar Királyság egyik fővárosába, a királyi székhely és koronázó városába.

Számos műemlékének és látnivalójának elsődleges lelőhelye a barokk óvárosa, amely nemzetközi hírű. Kedves idegen vezetőnk, már a bemutatkozásunk után, rögtön belekezdett Székesfehérvár történetébe.

Decemberben karácsonyi ünnepséget tartottunk, megajándékoztuk tagjainkat.

Kitelepülések:

Augusztusban az Újpesti Önkormányzat által szervezett „Újpesti városnapok”-ra települtünkki. A városnapok utolsó napján két kolléganővel, és három önkéntes segítővel települtünk ki kapcsolatteremtés céljából jövendőbeli tagjainkkal, más szervezetekkel, és nem utolsósorban szemléletformáló szándékkal.

Várakozáson felüli volt az érdeklődés nemcsak a gyerekek, de a felnőttek körében is. Nagyon élvezték a gyerkőcök a játékos feladatokat, melyek megoldását szemtakaróval nehezítettünk. Sok felnőtt próbálkozott megbirkózni az űrlapok kitöltésével a szimulációs szemüvegekben. De a háromféle tesztlap kitöltését is szívesen vállalták.

Szemléletformáló programok:

Szeptemberben az Újpesti Ifjúsági Házba idén nemcsak a nyári táborba kaptunk meghívást szemléletformáló előadást tartani iskolásoknak és óvodásoknak, hanem helyet kaptunk a Természet Csodái kiállításon is. Ezúttal a természet egyik csodájával ismertettük meg a gyerkőcöket, a vakvezető kutyákkal, melyekről beszélgettünk is velük. Megtudtak mindent, amit ezekről a csodás kutyákról tudni lehet. A bátrabbak kipróbálhatták, bekötött szemmel, hogyan vezet a vakvezető kutya. Befejezésül, a figyelmükért és a sok jó válaszért megsimogathatták Hablatyot, a vakvezető kutyust. Szemléletformálásunkat 231 fő tisztelte meg jelenlétével 2021-ben.

***VI. kerület Terézváros***

Klub helyszín: Eötvös 10 Közösségi és Kulturális Színtér

Cím: Budapest, Eötvös u. 10. 1063

Klubnapok: minden hónap harmadik szerda 15-17 h-ig

Klubok száma (személyes): 6

Online klub: 6

Programok száma: 5

Összes résztvevő: 239 fő

Klubjaink:

Januárban online módon tudtunk kommunikálni tagjainkkal a vírushelyzet miatt. Ezért riport sorozatot indítottunk el. Első online vendég Böjte Katalin, az Eötvös10 Művelődési Ház program-koordinátora volt. Hasznos információkat tudhattunk meg tőle az Eötvös10 működéséről. Beszélt a magán életéről és a munkásságáról is.

Februárban meghívott online vendégünk Dr. Ozvári Lukács Ádám a „Szülő- példa-érték" c. projektről adott tájékoztatást a látássérültek jogairól és a segítség nyújtásról.

Márciusban online vendégünk Házi Tamás, a munkaerő piaci szolgáltatás szakmai vezetője, vele beszélgettünk az NFSZK és az EMMI által támogatott projektről, amely munkalehetőséget biztosít a látássérülteknek.

Áprilisi online klubnapunk vendége Tóth Cecília, a Pesti Magyar Színház audionarrátora. A képzett és sokat tapasztalt szakemberrel színházról, filmről, kiállításról, rendezvényekről, koncertekről beszélgettünk.

Abban tudnak segíteni, hogy a látás- és hallássérült vendégek is élvezhessék a programokat.

Májusban Gálvölgyi Dóra, az Eötvös10 Művelődési Ház vezérigazgatója volt online vendégünk, akitől hasznos információkat tudhattunk meg az Eötvös 10 működéséről és programjairól. Beszélt munkásságáról és Terézváros tervezett közösségi programjairól – kiállítások, koncertek, gyerekprogramok, drámapedagógia, színházi produkciók, amely rendezvényekre a terézvárosiaknak kedvező áron elérhetőek a jegyek.

Júniusi vendégünk Soproni Tamás Terézváros polgármestere, akitől hasznos információkat tudhattunk meg az Önkormányzat működéséről és tervezett programjairól. Polgármester úr beszélt polgármesterségéről, küldetéséről (pl. városfejlesztés), zöld terület megvalósításáról.

Az események az alábbi linken tekinthetők meg:

<https://www.facebook.com/K%C3%B6z%C3%B6ss%C3%A9g-l%C3%A1mp%C3%A1sai-Budapest-VIker%C3%BCleti-l%C3%A1mp%C3%A1s-klubja-558376701172901/>

Júliusban hosszú idő óta először találkozhattunk személyesen a terézvárosi lámpás klub tagjaival és kísérőikkel. Régen vártuk már ezt a napot. Nagyon megörültünk egymásnak, sokat meséltünk arról, ki hogyan élte túl, vagy éppen mentálisan mennyire viselte meg a hirtelen ránk zúduló járványt és a Covid időszakot.

Decemberi klubnapunkon karácsonyi ünnepséget tartottunk. Karácsony a kereszténység jelentős ünnepe, Jézus születésének napja, a szeretet ünnepe.

Összejövetelünket megtisztelte jelenlétével Terézváros alpolgármestere, Temesvári Szilvia.

Meghitt ünnepségünk fényét Robert Kuti hegedűművész is emelte. Csodálatos és felejthetetlen koncertet adott, hegedű játékával fokozta az ünnep hangulatát. Színvonalas, családias ünnepséget tartottunk, szívet melengető érzés volt együtt ünnepelni sorstársainkkal.

Klub programjaink:

Júliusban elvittük tagjainkat és kísérőiket egy interaktív, egész napos kirándulásra a szentendrei Skanzenbe, erre azért volt lehetőségünk, mert az egyesület 2020-ban sikeresen pályázott az NFSZK „Vizuális kultúra mindenkié” nevű pályázatán. Az eseményen több mint 100 fővel vettünk részt. A budapesti látássérült klubok és a kistérségek is képviseltették magukat. A Skanzenbe érkezve 6 fős csapatokra oszlottunk és különböző mesterségekkel ismerkedhettünk meg. Többek között a fazekassággal, a gyertyamártogatással, a molnárok munkájával, kenyérsütéssel, vajköpüléssel stb.

Ezt követően egyesületünk az éves közgyűlését tartotta, ahol egyesületünk tagjai meghallgatták az éves beszámolókat, meghatározásra került a jövő évi tagdíj összege és küldöttet is választottak az MVGYOSZ-be.

Augusztusban a Nemzeti Szociálpolitikai Intézet és az Emberi Erőforrások Minisztériuma támogatásával kirándulás sorozatot szerveztünk az Állatkertbe. Klubunk népes kis csapata a megbeszélt helyen találkozott. Vezetőnk, Dombi Rita zoopedagógus volt, aki a varázshegyen keresztül elkalauzolt bennünket egy bemutató terembe, ahol különféle állatokat, állati szőrméket, kagylókat vehettünk a kezünkbe. Legnépszerűbb az volt, amikor a kígyót kézbe vehettük és a nyakunkba tehettük. A foglalkozás végeztével elsétáltunk a Barlang étterembe, ahol finom ebéddel vártak bennünket. Végül szabadprogrammal fejeződött be a délelőttünk.

AugusztusbanVárosligetben jártunk a klubtagokkal. Ezen a kellemes napon jókedvűen, vidáman sétálgattunk a zöldben. Amikor elfáradtunk beültünk a Széchenyi Kertvendéglőbe, ahol hideg üdítő és kávé mellett egy kötetlen beszélgetést folytattunk.

Szeptemberben az Országházba, Budapest egyik legismertebb középületébe látogattunk. Hatalmas megtiszteltetés volt számunkra, hogy Dr. Oláh Lajos országgyűlési képviselő úr vezetett körbe minket az impozáns épületben. Az épület valóban egy építészeti remekmű. 2000 január 1-je óta itt őrzik a Szent Koronát és az összes koronázási jelvényt, a palástot, a királyi jogart, az országalmát és a koronázási kardot. Parlamenti látogatásunk nagyszerű, maradandó élmény volt számunkra.

Szeptemberben tagjainkkal a Szent István Bazilikába látogattunk. Idegenvezetővel a templom és a kivilágított Szent Jobb megtekintése igazi élmény volt, ráadásként 10 perces orgona előadást hallgathattunk meg.

Októberben a Fehér Bot Nemzetközi Napját ünnepeltük az Eötvös10 Művelődési Ház kamaratermében. A Klub vezetőjeként köszöntöttem a vendégeket, majd egyesületünk elnöke, Fodor Ágnes elmondta, hogy az ENSZ és a WHO 1969-ben jelölte ki október 15-ét a Fehér Bot Nemzetközi Napjának. Beszédében elmondta, ezen a napon a szokásosnál több figyelemmel fordul a világ a látássérültek felé. Nagyobb hangsúlyt kapnak gondjaik, nehézségeik és azok megoldásai. Ezt követően Gálvölgyi Dóra az Eötvös10 Művelődési Ház vezérigazgatója köszöntőjét hallottuk.

Az ünnepi műsort Szalóczy Pál Kazinczi díjas előadóművész vezette.

Fellépő művészeink: Zalatnay Cini, Bródy János, Moór Bernadett” Bedhy”, gitáron kísérte Berényi György. Csodálatos előadást hallgathattunk meg tőlük. Köszönjük a Terézváros Önkormányzata és az Eötvös10 Művelődési Ház támogatását.

Köszönetet mondunk Paor Lillának, a Hatos csatorna tulajdonosának hogy felvételt készítettek a rendezvényünkről.

November hónapban a Budapesti Operettszínházban a magyar operett irodalom egyik legsikeresebb művét, a Mágnás Miskát tekintettük meg, amely több zenés és prózai színházban ismét repertoárra került

 Szemléletformáló programunk:

Júliusban - a nyári tábor keretein belül vegyes osztályokkal - érzékenyítést tartottunk a VI. kerületi Derkovits Általános Iskolában. Minden évfolyamból voltak gyerekek, közel 100-an vettek részt a szemléletformáláson. Meséltünk arról hogyan élnek a látássérült emberek, milyen segédeszközöket használnak. Beszéltünk a fehérbotos közlekedésről és a segítségnyújtásról.

Kitelepülésünk:

Augusztusban az Eötvös10 és Terézváros Önkormányzata az Andrássy úton megszervezte a „Terézváros Fesztivált”. Egyesületünk és a VI. kerületi Lámpás Klub is meghívást kapott, ahol civil sátrat működtettünk és szemléletformáló programot tartottunk a fesztiválon részt vevőknek.

***VII. kerület - Erzsébetváros***

Online klub: 9

Klubnapjainkat a COVID járvány és a korlátozások miatt online tartottuk.

Az események az alábbi linken tekinthetők meg:

<https://www.facebook.com/erzsebetvaroslampasailataserultekklubja>

Klubjaink:

Januárban a klubnap vendége Dr. Ozvári-Lukács Ádám volt, aki a „Szülő-Példa-Érték” programba nyújtott betekintést. Ádám beszámolt az elért eredményekről, valamint a program megvalósításának okáról is mesélt. A klubtagok visszajelzést küldhettek e-mailben, valamint a közösségi oldalon is.

Februári klubunkon tagjaink érdeklődtek az akadálymentes színházi előadások iránt, így tájékoztattam őket a közeljövőben meghirdetett programokról, és osztottam meg velük minden lehetséges információt.

Az előadások linkjeit megkapták a tagok e-mailben is, de Facebook oldalunkon is megtekinthették.

Márciusban beszélgettünk az „Esélyautó” ügyvezető igazgatójával, Eleki Józseffel. Az interjú során tájékoztatást kaptunk a kezdeményezésről, hogyan és kiknek lehet igénybe venni, valamint az Esélyautónak mik a jövőbeli tervei.

Április klubunkon az AKKU Egyesület munkatársa, Petneházy Emőke beszélt az egyesület munkájáról, hogy milyen területeken dolgoznak.

Májusban Miks-Rédai Csaba volt a meghívott vendég, aki a VGYKE-nél végzett munkájába engedett betekintést. A hangos hírmondó műsoráról, amelyet online formában lehet hallgatni, valamint a Covid idején készült karantén riportokról is mesélt, és az így végzett munka nehézségeiről.

Júliusban Berkó Norbert volt a vendég, aki az egyesületen belül az okos eszközök használatához nyújt térítésmentes segítséget a tagoknak és munkatársaknak. Norbert mesélt arról, hogy a vírushelyzetben hogyan tud online is segítséget nyújtani és oktatni.

Júliusi klubnapunkon Domoszlai János volt a vendég, aki már évek óta a VGYKE-nél dolgozik. János beszámolt az egyesületnél végzett munkájáról, az érzékenyítéseken végzett zenélésekről, valamint Braille bemutatókról is hallhattunk.

Augusztusban Dvariecki Bálint, az Alko-Soft ügyvezetője látogatott el hozzánk. Bemutatta a vállalkozás minden területét: az informatikai szolgáltatásokat, a segédeszköz beszerzések menetét, a dital.hu, valamint az eRikkancs oldalakat is, és ezen oldalak regisztrálásának mikéntjéről is beszélt.

Szeptember hónapban Erzsébetvárosban megrendezésre került a Civil korzó nevű esemény, melyen a VGYKE is részt vett. Érzékenyítés zajlott a sátorban és a találkozás reményében több kerületi klubtag is kilátogatott az eseményre.

Októberben, a látás hónapjában a Fehér Bot Napi ünnepségekre látogattunk a társklubokhoz. Ebben a hónapban Facebook oldalunkon olvasható volt a fehérbot története, valamint egy vers, melyet Berta Béla írt „A fehér bot” címmel.

Novemberi klubnapunkon a Vakrepülés Színtársulat tagjával, Hényel Annamáriával beszélgettünk. Annamária bepillantást engedett a társulat hétköznapjaiba, előadásaik folyamatába, valamint jövőbeli tervekről is hallhattunk.

Decemberben tagjainknak Ady Endre egyik versfolyamával kívántam békés, boldog karácsonyt, mely a hitről, a békéről, és a szeretetről szól. Valamint ebben a hónapban, december 24-én a VGYKE karácsonyi műsora is megosztásra került.

Szemléletformáló programunk:

Augusztusban felkérésre vettünk részt a Baross Gábor Általános Iskola rendezvényén, ahol 30 gyerek volt jelen. Nagyon okos kérdéseket tettek fel a tanulók, igen érzékenyek és érdeklődőek voltak a téma iránt.

Persze itt is a vakvezető kutyának volt a legnagyobb sikere. Megbeszéltük, hogy lesz második alkalom is az elkövetkezendő időben.

***IX. kerület - Ferencváros***

Klub helyszín: Ferencvárosi Művelődési Központ fsz. 41.

Cím: Budapest, Haller utca 27. 1096

Klubnapok: Minden hónap első hétfő 14 – 16 h-ig

Klubok száma (személyes): 6

Online klub: 6

Programok száma: 3

Összes létszám: 106 fő

A IX. kerületi lámpás klubunk 2021-ben is aktív, - a pandémia ellenére is - tevékeny évet tudhat maga mögött

A pandémia időszaka alatt folyamatosan tartottuk a tagokkal a kapcsolatot, elsősorban telefonon és interneten keresztül.

Klubjaink:

6 alkalommal volt on-line klubunk, minden on-line klubra előadókat hívtunk, velük aktuális kérdésekről beszélgettünk.

Az események az alábbi linken tekinthetők meg:

<https://www.facebook.com/lampas.ferencvaros>

Amikor már lehetőség nyílt rá, személyes jelenléttel tartottuk meg a klubokat. 6 alkalommal találkoztunk tagjainkkal, itt is voltak meghívott vendégeink. Évszaknak megfelelő szépségápolásról szívesen osztottuk meg egymás között tapasztalatainkat. Szociális kérdések is szóba kerültek.

2021. július 28.-án az egyesület éves közgyűlésén is aktívan részt vettünk.

Klub programjaink:

Meglátogattuk a József Attila Emlékmúzeumot, Pinceszínházi előadásokon vettünk részt, az FMK-ban megtartásra került a látássérültek Fehér Bot Napi ünnepsége is. Szemléletformálást nyári táborokban és iskolákban, valamint kitelepüléseken 7 alkalommal bonyolítottunk, ahol 240 gyermeket és felnőttet érzékenyítettünk. Média megjelenésünk 3 alkalommal volt.

***X. kerület - Kőbánya***

Klub helyszín: Kőrösi Csoma Sándor Kőbányai Kulturális Központ fsz. 53.

Cím: Budapest, Szent László tér 7. 1105

Klubnapok: minden hónap második hétfő 15 – 17 h-ig

Klubok száma (személyes): 4

Online klub: 4

Programok száma: -

Összes résztvevő: 39

A 2021-es év rendhagyónak volt mondható, ugyanis a járványhelyzetre való tekintettel az év első felében klubnapjainkat az online térben, a Közösség lámpásai-Budapest X. kerületi látássérültek klubja Facebook oldalán keresztül közvetítettük. Ezeket az online adásokat klubtagjaink élőben követhették, illetve később is visszanézhették.

Az események az alábbi linken tekinthetők meg:

<https://www.facebook.com/K%C3%B6z%C3%B6ss%C3%A9g-l%C3%A1mp%C3%A1sai-Budapest-X-ker%C3%BCleti-l%C3%A1t%C3%A1ss%C3%A9r%C3%BCltek-klubja-128004991252945/>

Klubjaink:

Januárban a Magyar Kultúra napjáról emlékeztünk meg.

A klub vezetője, Bönde Katalin magyar költők verseit szavalta el. A választott versek mindig aktuális témákról (világ, élet, hit, valahova tartozás) szóltak, ezzel is üzenve a klubtagok számára, hogy nincsenek egyedül.

Márciusban a klub vendége Miks-Rédai Csaba volt, akivel a VGYKE Hangos Hírmondójának Vendégváró rovatáról, valamint az egyesület online tevékenységéről beszélgettünk.

Májusi vendégünk Házi Tamás szakmai vezető volt, akivel a VGYKE munkaerő-piaci szolgáltatásáról, a Foglalkoztatás 2020 nevű projektről beszélgettünk.

Júliusban részt vettünk az egyesület által szervezett kiránduláson a szentendrei Skanzenben, amely egyben helyszínt adott a VGYKE éves közgyűlésének.

Augusztusban Rizmayer Beatrix személyi edző volt a vendégünk, aki a Fanatic Jump Blind nevű trambulinos mozgásformáról mesélt nekünk, amit ő maga fejlesztett ki, és oktat is egyben az Újpalota Fittness Centrumban.

Szeptemberben a Kőrösi Csoma Sándor Kőbányai Kulturális Központban tartottuk meg a klubnapunkat. Különleges alkalom volt, hiszen hosszú idő után ekkor találkozhattunk először egymással. Hosszan és részletesen beszélgettünk a korlátozások idején szerzett élményekről és tapasztalatokról.

Októberben Berkó Norbert okos-eszköz oktató volt a vendégünk, aki a VGYKE látássérült munkatársainak és az egyesület tagjainak is segít az okos eszközök, közösségi felületek, egyéb alkalmazások, programok használatában, valamint személyesen és online formában is oktatást tart mindezekről az érdeklődőknek.
A Láthatár Segédeszköz Bolt munkatársa, Németh Róbert is vendégünk volt, aki a látássérültek mindennapi életét megkönnyítő segédeszközöket mutatta be.

Novemberben Kormányos Ágnes, a VGYKE Ügyfélszolgálatának munkatársa látogatott el hozzánk. Ági tájékoztatott minket az ügyfélszolgálattal kapcsolatos aktualitásokról. Ezen kívül lehetőség volt a 2022-es évi tagdíjak befizetésére is.

Decemberben, az év utolsó hónapjában a karácsonyra való készülődésről, az ünneppel kapcsolatos szokásokról beszélgettünk. Apró ajándékkal leptük meg egymást, csokoládéval, szaloncukorral, kedveskedtünk egymásnak. Miközben beszélgettünk, mandarint, banánt és süteményt ettünk, amelyet az ünnepre való tekintettel vittünk.

***XIII. kerület - Angyalföld***

Klub helyszín: Prevenciós Központ

Cím: Budapest, Tüzér utca 56-58.1131

Klubnapok: minden hónap utolsó hétfő 14 – 16 h-ig

Klubok száma személyes: 6

Online Klub: 6

Programok száma: 3

Összes résztvevő: 98 fő

2021. első félévében a pandémia miatt havi rendszerességgel online klubnapokat tartottunk.

Januárban online klubbal indítottuk az évet és júniusig hat alkalommal tartottunk online klubnapot.

Az események az alábbi linken tekinthetők meg:

<https://www.facebook.com/lampas.bp13/>

Júliustól decemberig személyes jelenléttel, összesen hat alkalommal került megszervezésre a klubnapunk.

Januárban két vendégünk volt, a beszélgetés a látássérültek számára tartott informatika oktatásról szólt, illetve a beszélgetés a „Foglalkoztatás 2020” nevű projektre fókuszált.

Februári klub foglalkozáson is két vendégünk volt. Az akadálymentes kultúráról hallottunk információt, illetve a Szülő-Példa-Érték projektről szóló tájékoztatást hallgattuk meg.

Márciusban egyesületünk elnöke, Fodor Ágnes volt az online klub meghívott vendége. Az interjúban arról beszélt elnök asszony, hogy egyesületünk a pandémia időszakában hogyan segít a látássérült tagoknak.

Áprilisi klubunk meghívott vendége Berkó Norbert volt, akivel arról beszélgettünk, hogy a jelenlegi helyzetben milyen lehetőségei vannak az informatika tanulására a látássérülteknek.

Májusban Okos Leventét, a DULÁTE elnökét láttuk vendégül, akivel a váci látássérült tagok helyzetéről beszélgettünk. A DULÁTE elnöke a rövid beszélgetésünk alatt elmondta, hogy hozzánk hasonlóan tagjaiknak ők sem tudtak programot szervezni, a személyes találkozókat nem tudták megtartani a kialakult járványhelyzet miatt. Továbbá arról is szó esett, hogy a tagok milyen segítséget kértek és kaptak az egyesülettől. Az elnök elmondása alapján a tagok igényüknek megfelelően részesültek segítségnyújtásban az egyesület részéről.

Júniusi klubunk vendége volt Szalkai Lajos kulturális projektvezető, civil és nemzetközi referens, akivel az eddigi munkájáról beszélgettünk.

Júliusban nagyon hosszú idő után végre újra, személyes jelenléttel, együtt tarthattunk klubnapot, melyre nagy lelkesedéssel érkeztünk. A beszélgetés családias hangulatban zajlott. A program helyszíne a 2018-ban felújított Vakok Kertje volt. A jó hangulat fokozásához a kert gyönyörűsége, a csodálatos virágok, az illatos gyógy-és fűszernövények, valamint a szép szökőkút is nagyban hozzájárult. A tagokkal való beszélgetés a nyári programokra, illetve a pandémia időszakára fókuszált

Augusztusban a Vakok Kertjében tartott klubnapon vendégünk volt Gazdik Kati szinkronrendező, színésznő és a Narradívák audio-narrátora, akik az infokommunikációs akadálymentesítés területén kiemelkedő minőségben készítenek tartalmakat.

Szeptemberben ismét a Vakok Kertje adott helyszínt klubnapunknak, ahol megcsodáltuk a mintegy négyezer négyzetméteres kert gyönyörűségét, Mivel a kert körülkerített és őrzött, nagyban segíti a biztonságot. A tájékozódást egy kőbe faragott, Braille-írásos térkép, valamint a különböző burkolatú utak segítik. A látássérültek tájékozódását a különféle  illatok mellett nagyban segítik a hangok, így a víz csobogásának hangja is. A Kertben a közelgő Fehér Bot Napi rendezvényről is beszélgettünk,

Októberben, a Prevenciós Központban a Fehér Bot Nemzetközi Napját ünnepeltük az angyalföldi Lámpás Klub szervezésében.

Novemberi klubnapra a „Láthatár” segédeszköz bolt látogatott el. A bolt munkatársa számos izgalmas dolgot hozott el erre az alkalomra, melyeket az érdeklődők ki is tudtak próbálni, kézbe vehették, megnézhették azokat.

Decemberben Nagy Barbara Izabella csatlakozott hozzánk Amszterdamból online formában, és a jelenlévő tagokat egy csodálatos karácsonyi verscsokorral ajándékozta meg. Illetve a civil szervezők apró figyelmességgel, ajándékkal kedveskedtek tagjaiknak, melyet a XIII. kerületi Önkormányzat támogatásával valósítottak meg.

Klub programjaink:

Júliusban a szentendrei Skanzenbe kirándultunk. A VGYKE „Vizuális kultúra mindenkié” FOF2020-as pályázatának keretén belül július 28-án elvittük tagjainkat és kísérőinket a szentendrei Skanzenbe. Bérelt buszokkal indultunk a VGYKE Regionális központ épülete elől. A Skanzenbe érve csoportokba szerveződve a kijelölt helyszínekre mentünk. Különböző foglalkozásokon vehettünk részt, pl vajat köpültünk, kenyeret sütöttünk, meghallgathattuk a korabeli mesterek munkájáról szóló előadást. A korbeli népi építészet, a lakáskultúra és a gazdálkodás is megelevenedett előttünk.

Júliusban az Állatkertbe kirándultunk. Nagy izgalommal gyülekeztünk a XIII. kerület lámpás-klub tagjai az Állatkert előtt. A Vizuális kultúra mindenkié c. pályázat támogatásának köszönhetően egy igazán különleges programra lettünk invitálva, így belülről is megcsodálhattuk a kert állatait és növényeit.

Augusztusban külsős program keretében látogatást tettünk a „Habcsók Cukrászdába”. (1165.Budapest, Ujszász u. 45.) Csodálatos környezetben a 2021. év nyertes tortáját kóstoltuk meg a tagokkal, amely ebben az évben elnyerte az ország-torta kitüntető címet, a torta a Napraforgó nevet kapta megalkotójától, Fodor Sándortól.

Szeptember 19-én este egy igazán érdekes színházi előadásra látogattunk el a Városmajori Szabadtéri Színpadra. Shakespeare „Ahogy tetszik” című művét láttuk, amely a mai fiatalság problémáit és aktuális megéléseit jelenítette meg olykor vidám, olykor szerelmes, olykor igen kiábrándult és kiégett módon.

***XIV. kerület - Zugló***

Klub helyszín: Zuglói Civil Ház

Cím: Budapest, Csertő park 12. 1143

Klubnapok: minden hónap második szerda 14-16 h-ig

Klubok száma (személyes): 4

Online Klub: 6

Programok száma: 2

Összes résztvevő: 152 fő

A COVID járvány miatt január és július között csak online klubnapokat tartottunk. Az online adásokat összesen 600 fő követte.

Az események az alábbi linken tekinthetők meg:

<https://www.facebook.com/lampas.zuglo/>

Klubjaink:

Januárban riportot készítettünk Lengyel Zsófi paralimpikonnal a sportban elért teljesítményeiről.

Februári riportunkban Szakolczy Gabriellával, látás-és hallássérült könyvtárossal munkájáról beszélgettünk.

Riport készült Tóth Tamás stratégiai tanácsadóval (Esélyautó Magyarország Kft) Mi is az esélyautó, hogyan és kinek lehet igénybe venni?

Márciusi riportunkat Kis Erikával, a VGYKE Szolgáltatások vezetőjével készítettük a szolgáltatásokról és igénybevételükről.

MájusbanMiks-Rédei Csabával beszélgettünk arról, hogyan boldogul vakon az online térben és a hangstúdiók világában.

Júniusban Sokacz Anikóval, a Zuglói Önkormányzat Civil és Nemzetiségi Tanácsnokával, munkájáról, elképzeléseiről kérdeztük.

JúliusbanNémeth Tamásné Berta Edina Braille kotta átíróval készítettünk riportot. A Braille kotta érdekességeiről beszélgettünk.

Augusztusban a Magyar Környezetvédelmi és Vízügyi Múzeumot, vagy más néven Duna Múzeumot mutattuk be. Kirándulásunk helyszínének bemutatását tekinthették meg az érdeklődők.

Személyes találkozók:

Klubnapjainkat 4 alkalommal tudtuk személyesen megtartani a Zuglói Civil Házban

Szeptemberi klubnapunkra kitelepült a VGYKE Ügyfélszolgálata és a Láthatár segédeszközbolt. Tagjaink megtudhatták az egyesülettel kapcsolatos legújabb információkat és megismerhették a legújabb segédeszközöket is.

Októberben színvonalas műsorral és előadókkal emlékeztünk a Fehér Bot Nemzetközi Világnapjára. Minden évben nívós műsorral ünnepeljük meg a látássérültek legfőbb segédeszközének, a fehér botnak a világnapját. Számunkra ugyanolyan fontos ünnep, mint egy születésnap.

Novemberi klubnapunkon Németh Tamásné Berta Edina beavatott bennünket a kovászkészítés fortélyaiba. Edina bemutatta hogyan készíti a kovászt, beszélt a különböző lisztekből készült termékek készítéséről és megkóstoltunk egy igazi kovásszal készült kenyeret is.

Decemberben a karácsonyi készülődésről, hagyományainkról, szokásainkról beszélgettünk. Tagjaink elmondták ki hogyan ünnepli a karácsonyt, milyen ételeket sütnek-főznek. Tapasztalatokat cseréltek az ételek elkészítésének fortélyairól is.

Klubprogramjaink:

Ebben az évben a Covid járvány miatt 4 alkalommal tudtunk programot szervezni, ezeken összesen 300 fő vett részt.

Júliusban kirándulással egybekötött közgyűlést tartottunk a szentendrei Skanzenben. Tagjaink különböző foglalkozásokon vehettek részt, ahol megismerkedhettek a régi vidéki emberek életével, eszközeikkel. A programok után az étteremben megtartottuk éves közgyűlésünket is. Tagság megismerhette a 2020-as év mérlegét, terveinket célkitűzéseinket a jövőre. A kirándulást ebéddel zártuk, majd közösen hazaindultunk.

Augusztusban a Budapesti Állat- és Növénykertben, valamint az esztergomi Duna Múzeumban jártunk. Az állatkertben zoopedagógus segítségével különböző állati eredetű tárgyakat tapogathattunk meg, kitalálva, hogy melyik állathoz tartozhatott az érintett darab.

A Duna Múzeumban a csoport tagjai egy interaktív foglalkozáson vettek részt, ahol múzeumpedagógus segítségével megismerhettek gyógy- és fűszernövényeket és megtudhatták jótékony hatásukat. Minden növényt megtapinthattak, megszagolhattak, volt, amit meg is ízlelhettek. Az előadás végén a megismert növényekből készült teát is megkóstolhattuk.

Szeptemberben a Zuglói Önkormányzat által szervezett Magyar Dal napja programon vettünk részt tagjainkkal. Szenes Iván örökzöld dalait Tihanyi-Tóth Csaba (a Barátközt Novák Lacija) és felesége Bognár Rita színésznő és operett énekesnő előadásában élvezhette a közönség.

Kitelepüléseink:

Szeptemberben a Zuglói Önkormányzat által szervezett „Civilek uccája” programon vettünk részt. Az érdeklődők megismerkedhettek a látássérültek életével, segédeszközeivel, vakvezető kutyákkal. Letakart szemmel kipróbálhatták az egyes eszközöket is.

Szemléletformáló programjaink:

Érzékenyítő programjainkon a látássérültek életével, segédeszközeink használatával és vakvezető kutyáinkkal ismerkedhettek meg a diákok. Ebben az évben 3 szemléletformáló programot tudtunk megvalósítani, amelyből a Liszt Ferenc Általános Iskolában 1 héten keresztül tartottuk interaktív előadásainkat. A programokon összesen 540 diák vett részt.

Júliusban - Zuglói Evangélikus Gyülekezet nyári hittan táborában dolgoztunk

Szeptemberben - Kaffka Margit Általános Iskola

Novemberben - Zuglói Liszt Ferenc Általános Iskola

***XVI. kerület***

Klub helyszín: Napraforgó Gyermek és Családsegítő Központ

Cím: Budapest, Cziráki utca 22. 1163

Klubnapok: minden hónap harmadik hétfő 15-17 h-ig

Klubok száma (személyes): 6

Online Klub: 7

Programok száma: 3

Összes résztvevő: 91 fő

Klubjaink:

Januárban az első klubunkra online került sor, melyen dr. Gazdag László fizikus-mérnök mesélt nekünk most megjelent „A csárdapusztai kápolna titokzatos története” című könyvéről.

Februári on-line klubnapunkon Domoszlai János és Mikó György volt a vendégünk, akik az andoki zenéről tartottak előadást.

Márciusban előző klubvezetőnk, Kollárszky Boglárka volt vendégünk, aki arról beszélt nekünk, milyen látássérültként az anyaság.

Áprilisban a költészet napja alkalmából Nagy Barbara Izabella, a Harsányi Melinda Színi Tanoda növendéke szavalt nekünk online klubnapunkon.

Májusi online klubnapunk vendége dr. Kiss Tamás volt, akivel egy novelláról beszélgettünk „Ecsetvonásokban szunnyadó idő” címmel.

Júniusi online vendégünk volt Kapuvári Gábor Béla újságíró, műsorvezető, író.

Az események az alábbi linken tekinthetők meg:

<https://www.facebook.com/lampas16bp>

Júliusban már személyes jelenléttel tarthattunk klubnapot, mely során az évre és a nyárra terveztük meg elkövetkezendő programjainkat a tagokkal közösen.

Augusztusi klubnapunkon az akadálymentes nyaralásé volt a főszerep, ahol hasznos tippeket, ötleteket osztottunk meg egymással.

Szeptemberben az egyesület ügyfélszolgálata járt a XVI. kerületi klubnapon, ahol a tagsági igazolvány megújítására és a tagbélyeg megvásárlására is lehetőség nyílt.

Októberben hagyományos Fehér Bot Napi rendezvényt tartottunk, melyre egy szemléletformáló színdarabbal készültünk „Fénytörők” címmel. Műsorunkat állófogadás zárta.

Novemberben a Klubnapunkra egyesületünk Láthatár segédeszköz boltja látogatott el, ahol vásárolni is lehetett a termékekből.

Decemberi utolsó klubnapunkon karácsonyra készülődtünk, karácsonyi asztaldísz készítésével és karácsonyi versfelolvasással.

Külsős programjaink:

Februárban két alkalommal, 20-án és 28-án online megtekintettük a Luxemburg grófja című nagyoperett előadást audionarrációval online az egyesület You-tube - csatornáján.

Júliusban a szentendrei Skanzenbe látogattunk bérelt buszokkal, ahol különböző tevékenységekbe nyerhettünk betekintést, megismerkedve a falusiak mindennapi életével. Megnéztük a malmokat, kenyeret sütöttünk, gyertyát öntöttünk és korongoztunk. Az étteremben hagyományos magyaros ebédet költöttünk el.

Júliusban a Fővárosi Állat- és Növénykertbe látogattunk el, ahol az állatok megtekintése mellett egy finom ebédet is elfogyaszthattunk, továbbá a „Varázshegyben” egy interaktív előadást is meghallgathattunk.

Augusztusban a XVI. kerületi Habcsók cukrászdába látogattunk el megízlelni a „Napraforgó” névre hallgató 2021. évben nyertes ország-tortát.

Szeptemberben a Városmajori Szabadtéri Színpadon az „Ahogy teccik” című előadást néztük meg közösen tagjainkkal. A mű egy Shakespeare darab modern átdolgozása, mely a járványhelyzet problémáira reflektál.

***XVII. kerület - Rákosmente***

Klub helyszín: Rákoshegyi Közösségi Ház

Cím: Budapest, Podmaniczky Zs. út 3.1174

Klubnapok: minden hónap első kedd 14 -16.30 h-ig

Klubok száma (személyes): 6

Online Klub: 12

Programok száma: 4

Összes résztvevő: 133 fő

Klubjainkat a Rákoshegyi Közösségi Házban (1174 Podmaniczky Zs. u. 3. és a Rákosligeti Katolikus Körben (XV. u. 2.) tartottuk júliustól decemberig 6 személyes alkalommal, januártól decemberig pedig párhuzamosan online klubokat tartottunk a Covid járvány miatt. Az események az alábbi linken tekinthetők meg: <https://www.facebook.com/lampas17/>

Klubjaink:

Januárban Házi Tamással, a foglalkoztatás projekt felelősével készítettünk interjút, aki röviden ismertette az egyesület új projektjét, melynek célja, hogy legalább 10 látássérült munkavállalót elhelyezzen a nyílt munkaerőpiacon. Szóba kerültek az idei programtervek is, az erre vonatkozó igényeket telefonon mértük fel.

Februárban kollégánkat, Berkó Norbertet hívtuk meg, aki az egyesület okos eszköz oktatója. Norbert régóta dolgozik informatikus oktatóként és segíti a látássérülteket. Február 1-jétől az egyesületben is elindult az ingyenes képzés a VGYKE tagjai részére is, amely tíz alkalmat foglal magában, és kb. másfél órát vesz igénybe. Az egyesület és a lámpások ezúton is ajánlják, hogy minél többen éljenek az oktatás adta lehetőséggel.

A klub végén hagyományoknak megfelelően felköszöntöttük a név és születésnaposokat, majd hírt adtunk az aktualitásokról.

Márciusban régi, kedves vendégüket, Dr. Kiss Jánost invitáltuk meg telefonon keresztül. János a Magyarországon forgalomban lévő oltásokról tartott összefoglalót, majd a tagok konkrét kérdéseire válaszolt, melyeket mi lámpások e-mailben és telefonon gyűjtöttünk össze. Aztán a „virtuális chat szobába” újabb vendég, Jana érkezett, aki egy kétsoros pánsípon játszott bolíviai zenét a születés-, névnaposok, valamint a nőnap tiszteletére.

Áprilisban Puskás Kata Szidóniát hívtuk meg, aki Bodor Tibor unokája, és a Bodor Tibor Kulturális Egyesület, (BTKE) elnöke. Bodor Tibor az MVGYOSZ „Hangos Könyvtárának” felolvasója volt, és idén február 11-én lenne 100 éves. A vendég elmondta, hogy nagypapája küldetésnek tekintette a magyar- és világirodalmi művek tolmácsolását a látássérültek számára hangos-könyveken keresztül. A felolvasáshoz az indíttatást az adta, hogy gyerekkorában látássérült nagypapájának olvasott fel az újságból. Miután a vendég elbúcsúzott, az aktualitások kerültek szóba. Végül kollégánk Jana pánsíp muzsikája köszöntötte a név- és születésnaposokat.

Májusi klubunkra dr. Nagyné Berke Mónikát, az MVGYOSZ szolgáltatásvezetőjét hívtuk meg, aki ismertette a hangoskönyvtár történetét. Kezdetben a könyveket szalagos magnóra olvasták fel, amiket először kazetták, utóbb CD-k követtek. Manapság pedig már működik az MVGYOSZ hangoskönyvtár alkalmazása, akár okos-telefonon, akár számítógépen. Az interjú után a tagok az egyesületi hírekről, a Vaklakás pályázatról hallhattak fontos információkat.

Júniusban Miks-Rédai Csabát hívtuk meg. Az ő nevéhez fűződik az egyesületi „Hangos Hírmondó” szolgáltatás, amely nemsokára megújult formában újra elérhető lesz. Oroszlánrészt vállalt a karantén riportok, a Vendégváró c. műsor interjúi, ill. a Fehér Bot Napi és karácsonyi online műsorok elkészítésében is. Nemrég zajlott le a Home Office-ban a látássérültek c. kampány videó, amelynek a kivitelezésében szintén meghatározó szerepe volt. A tagok arról is hallhattak, hogy Csabinak masszázs vállalkozása is van, amit bár korábban a kényszer szült, mára nagyon sok pozitív visszajelzés forrása lett.

Júliusban a Rákosligeti Katolikus Körben találkoztunk, mert a szokott helyünk gyerektáboroztatás miatt zárva tartott. A program elején megemlékeztünk a koronavírusban elhunyt tagunkról. Ezt követően teret és módot nyújtottunk a kötetlen beszélgetésre, melynek során mindenki elmesélhette, hogy a járvány időszakát hogyan vészelte át. A klub a név és születésnaposok felköszöntésével fejeződött be.

Júliusi másik programunkra Dupaj Mónika látássérült mentálhigiénés szakembert hívtuk meg. Mónika jelenleg a Budapesti Gazdasági Egyetemen dolgozik oktatásszervezőként. Munkája során számos nehézséggel kellett megküzdenie, a látássérültségéből fakadóan, de akarattal, pozitív hozzáállással, valamint a kollégái segítségével sikerült minden akadályt leküzdenie. Mónika egy éve szerzett mentálhigiénés szakképesítést az egyetemen. Ennek okán felajánlotta támogatását sorstársai részére segítő beszélgetések formájában mintegy 2 hónapig térítésmentesen. Mónika elérhetőségei nálunk lámpásoknál megtalálhatók.

Augusztusban a Rákosligeti Katolikus Körben találkoztunk, melyre az ügyfélszolgálat munkatársait hívtuk meg. Lehetőség adódott a tagdíjak befizetésére, és a klub résztvevői kérdéseiket is feltehették. A program további részében a tagok előadást hallgathattak Pétertől azzal kapcsolatban, hogy a híres, magyar származású kutatónak, Roska Botondnak sikerült egy vak embernek részlegesen visszaadnia a látását. Ebből egy jó kis beszélgetés alakult ki, amelybe mindenki igyekezett bekapcsolódni, és elmondani a véleményét a témáról. Ebben a hónapban online klubnapot is tartottunk, amelyre meghívtuk dr. Kiss Jánost, hogy a tavaszi, ill. a tavalyi alkalomhoz hasonlóan most is adjon felvilágosítást a tagoknak a 3. oltással és a 4. hullámmal kapcsolatban. Mint hallható volt, mindenképpen szükséges, és ajánlott az emlékeztető oltás. Már most célszerű zárt térben és járműveken maszkot viselni, bár nem kötelező. A hagyományoknak megfelelően a napot Jana fejezte be, aki zenei alapra játszott, és énekelt perui dallamokat.

Szeptemberi alkalomra a Láthatár bolt munkatársait hívtuk meg, akik a bolt segédeszköz kínálatát mutatták be. A legnagyobb sikert a nagyítók aratták, de hoztak magukkal más, a mindennapi élethez szükséges segédeszközöket is. A nap a név- és születésnaposok felköszöntésével zárult.

Online klubot is tartottunk, melyre egy korábbi kolléganőnket hívtuk meg, hogy megismertesse őket a siketvakok életével. Az tekinthető siketvaknak, aki egyidejűleg látás-és hallássérült is. A Siketvakok Országos Egyesülete is tart klubokat és a tagok rendelkezésére áll pszichológus rehabilitációs tanár, aki személyre szabott segítséget nyújt a rászorulóknak. A vendég távozása után a tagok hallhattak a Rákoshegyi Napok szeptember 25-ei rendezvényéről a Rákoshegyi Közösségi Házban, amelyen a rákosmenti lámpások érzékenyítéssel vesznek részt.

Októberben a Rákoshegyi Közösségi Házban tartottuk a klubunkat, melyen megünnepeltük a Fehér Bot Napját, valamint a klub 8. éves fennállását is. Fodor Ágnes, az egyesület elnöke egy személyes példán mutatta be a közösség erejét. Jenei Mónika, a kerületi önkormányzat esélyegyenlőségi koordinátora és polgármester referense bemutatta két új kolléganőjét, Parádi Adriennt és Fekete Istvánné Andreát, a szociális osztály munkatársait, akik a Helyi Esélyegyenlőségi Program munkáját is segíteni fogják. Ezt követően egyik mentortársunk Pesa Anna Mária novellái, és versei hangzottak el, amelyek látássérültséggel kapcsolatos élethelyzeteket dolgoznak fel. Domoszlai János latin-amerikai zenével, pánsíppal és tánccal pezsdítette fel a hangulatot. A program az ízletes szendvicsek elfogyasztásával és élénk beszélgetésekkel fejeződött be.

Októberben online klubnapot is tartottunk, melyre Kelemen Ferencet, (tudomásunk szerint) az ország egyetlen látássérült borszakértőjét hívtuk meg. A hallgatók megtudhatták, hogy ez a szakma szinte az emberiség történetével egyidős, és borok ajánlásával, értékesítésével foglalkozik. Az előadó általánosságban elmondta, hogy milyen ételhez milyen bor illik leginkább, és hogy milyen hőmérsékleten érdemes fogyasztani ezeket az italokat. Ezt követően szó esett az aktuális hírekről és tervekről is.

Novemberben a Rákoshegyi Közösségi Házban jöttünk össze a klubtagokkal. A klubba új tagok érkeztek, ezért éppen kapóra jött, hogy Szabó Pálma, a támogató szolgálaton dolgozó kolléganőnk volt a vendég, így az új résztvevők első kézből tájékozódhattak a szolgáltatásokkal kapcsolatban. Ezen az alkalmon velük tartottak a kerületi önkormányzat részéről Parádi Adrienn és Fekete Istvánné Andrea is. A tagokkal felidéztük a jeles napokat, - úgymint a Haloween-t, a Mindenszentek ünnepét, a Halottak napját - mivel a klub éppen november 2-ára esett. A klubon 10 fő vett részt.

Novemberi online klubunkon, Helfenbein Henrik egyetemi oktató- informatikussal készítettünk interjút. Pályafutása során tananyagot dolgozott ki a távoktatás, az informatika és a fogyatékos emberek kapcsolata témában, amelyekből aztán speciálkollégiumi órák lettek az ELTE-n. Részt vett ECDL vizsgarendszer látássérült emberek részére történő adaptációját kidolgozó csoport munkájában is. Tagja az INFOALAP Felügyelő Bizottságának, és egyben elnöke is, hogy csak a legfontosabbakat említsük. Büszkék vagyunk rá, hogy Henrik a rákosmenti látássérült klubot erősíti.

Decemberben a fogyatékosok Nemzetközi Napjára emlékezve egy vidám totóval tehették próbára tudásukat a résztvevők. Beszélgettünk az Adventről, a szaloncukor történetéről, arról, ki, hogyan ünnepli a karácsonyt és milyen finomságokat készít az ünnepre. A napot vidám beszélgetéssel és kölcsönös jókívánságokkal zártuk.

Megtartottuk utolsóonline klubnapunkat decemberben, amelyre meghívtuk Págány Noémit a Vgyke masszázs koordinációs irodájából, aki röviden bemutatta az egyesület masszázs szolgáltatását. Kiderült, hogy a szolgáltatás már hét éve működik, és a járvány itt is okozott nehézségeket, de helyt álltak, és minden masszőrt foglalkoztatni tudtak. Legbüszkébbek a 2019-es évre, mert ekkor vették igénybe legtöbben a szolgáltatást. 2021 márciusa óta működik a „házhoz jön a masszázs”, amely különösen népszerű a tagok körében. Ezután minden jelenlévőnek kellemes karácsonyi ünnepeket és boldog újévet kívántunk.

Klub programjaink:

A Covid járvány miatt 4 alkalommal rendeztünk programot:

Júliusban a VGYKE „A Vizuális Kultúra Mindenkié” c. pályázat keretében kirándulással egybekötött közgyűlést szervezett a szentendrei Skanzenbe, ahol különböző mesterségekkel ismerkedhettünk meg: pl. a molnárok munkájával, gyertyaöntéssel, fazekassággal. A rákosmenti csapat a Kisalföld tájegységbe, Ásványráró nevű település egy kis parasztházába látogatott el, témánk a kenyérsütés volt, ahol a tagok sok információt gyűjthettek a pékmesterséggel kapcsolatban. Ezt követően mindannyian részt vettünk a VGYKE közgyűlésén, ahol elhangzottak az éves beszámolók, meghatározásra került a jövő évi tagdíj mértéke, és a küldöttek kiválasztása az MVGYOSZ-be. Ezután finom ebédet fogyaszthattunk el, és oldott hangulatban folyhatott tovább a Skanzen látnivalóinak felfedezése.

Augusztusban a Nemzeti Szociálpolitikai Intézet és az Emberi Erőforrások Minisztériuma támogatásával kirándulás sorozatot szervezett az Állatkertbe. A résztvevőket az Állatkert foglalkozás-koordinátora várta az Állatkert főbejáratánál, és felkísérte a csapatot a Varázshegy nevű terembe. Itt először tengeri állatok maradványait ún. fosszíliákat, preparátumokat lehetett kézbe venni, és mód nyílt sok-sok kérdés feltételére is. A foglalkozás végeztével elsétáltunk a Barlang étterembe, ahol eltölthettük a finom ebédünket.

Szeptember rövid sétát szerveztünk a korábbi kerületi polgármesterről elnevezett Rákos patak parti sétányra. Útközben beszélgettünk, megálltunk a néhai polgármester emlékére ültetett fánál. A séta a Végvári cukrászdában ért véget, ahol a tagokat vendégül láttuk egy finom sütire, vagy fagylaltra.

Októberben látogatást tettünk a nemrég felújított Vakok kertjében. Élveztük a jó levegőt, gyönyörködtünk az „Illatok kertjében”, kipróbáltuk a handpan nevű ütőhangszert, amely acélból készült. Vak pingpongot is játszottunk. A nap zárásaképpen egy kellemes kis pikniket is tartottunk.

Kitelepüléseink:

Egy év kényszerszünet után a Rákoshegyi Közösségi Ház szervezésében ismét megtartottuk a Rákoshegyi napokat 2021.09.25-26-án. Erre a napra vadonatúj eszközökkel, játékokkal érkeztünk. Az érdeklődő gyerekek megismerkedhettek a tapintható Rubik kockával, dominóval, a jelzőbottal. Szívesen kipróbálták a kirakós játékokat szemtakaróval, csodálattal figyelték Pétert, aki Braille mesekönyvből olvasott föl részleteket. A legnagyobb sikert a Braille-sor aratta, amelyet Rákosliget önkormányzati képviselője, Rózsahegyi Péter is kipróbált a fiával együtt.

Összesen 40 főt érzékenyítettünk a kitelepülés alkalmával

Egy alkalommal csatlakoztunk be Rákosmente Önkormányzata programjába:

Júniusban a Helyi Esélyegyenlőségi Program ülésén vettünk részt.

***XVIII. kerület - Pestszentlőrinc***

Klub helyszín: Kondor Béla Közösségi Ház

Cím: Budapest, Kondor Béla sétány 8. 1181

Klubnapok: minden hónap utolsó szerda 15-17 h-ig

Klubok száma (személyes): 6

Online Klub: 6

Programok száma: 8

Összes résztvevő: 176 fő

A 2021. évben közösségépítő munkánkat a pandémiás helyzet miatt javarészt online formában végeztük. Fél éven keresztül a Facebook és Messenger alkalmazások funkcióit kihasználva online formában tartottuk a kapcsolatot Budapest XVIII. kerületében élő klubtagjainkkal.

Az események az alábbi linken tekinthetők meg:

<https://www.facebook.com/18-ker%C3%BCleti-l%C3%A1mp%C3%A1sok-1686706438258209>

Az év második felében újra lehetőségünk nyílt a személyes találkozásra és programok megvalósítására.

Klubjaink:

Januárban online klubnapot tartottunk a magyar szinkronról.

Februári Vendégünk dr. Ozvári Lukács Ádám jogász volt, aki a látássérültek ellátásait érintő változásokról beszélt és egyéb jogi kérdésekre válaszolt, valamint a február 24-i szökőnapról beszélgettünk.

Márciusban munkatársunk Berkó Norbert volt a vendégünk, akitől az okos eszközök használatáról és a tanítás módszeréről hallhattunk. A közelgő Húsvétról sem feledkeztünk meg.

Áprilisi témánk az audionarráció és a költészet volt. Vendégünk volt Petneházy Emőke az AKKU Egyesület tagja. A költészet napjáról is megemlékeztünk.

Májusban megismerkedtünk a Kondor Béla Közösségi Ház munkatársával Hajzlinszki Annamáriával, aki az intézményről, a várható eseményekről, lehetőségekről beszélt. A Pünkösdről is megemlékeztünk, valamint arról, hogy a XVIII. kerületi Lámpás Klub 5. éve működik.

Júniusi Online klubnapunk a bűnmegelőzésről szólt. Vendégünk volt Keviczky Csilla a XVIII. Kerületi Rendőrkapitányságról.

Júliusi klubnapunkat a szentendrei Skanzenben tartottuk, ahová az NFSZK „Vizuális kultúra mindenkié” 2020 pályázat keretében megvalósult, a VGYKE által szervezett kirándulás során jutottunk el.

Augusztusban megtarthattuk az év első klubnapját, melyen személyesen vehettünk részt. A pandémiás helyzet adta hosszú bezártság és elszigetelődés után örömmel fogadtuk egymás társaságát.

Szeptemberi klubnapunkon a VGYKE segédeszközöket árusító Láthatár Boltja látogatott el hozzánk vásárlással egybekötött bemutatót tartottak.

Októberi klubnapunkat a Zilah Kávéházban finom sütemények és teák mellett, jót beszélgetve töltöttük.

Novemberben Klubnapunkra a VGYKE ügyfélszolgálatának munkatársa települt ki, így helyben meg tudtuk vásárolni a tagbélyeget, vagy ha szükséges volt a tagkönyv cseréje, azt is lebonyolíthattuk. Adventi készülődés is a klubnap része volt.

Klubprogramjaink:

Augusztusban ellátogattunk a Pesterzsébeti Jódos-sós Gyógy- és Strandfürdőbe egy kis nyárvégi lubickolásra.

Szeptemberben a Vakok Kertjében jártunk, valamint Romanek Inka ART-díjas festőművész egyedi festményeiből rendezett tapintható kiállításán is részt vettünk a Dabasi Református Templomban.

Októberben megtartottuk Fehér Bot Napi rendezvényünket a Kondor Béla Közösségi Házban.

Novemberben Csáki Judit színházkritikus-újságíró Gálvölgyi János színművésszel beszélgetett a Kondor Béla Közösségi Házban, mely eseményen mi is ott voltunk. Ebben a hónapban tagjainkkal ellátogattunk még a Vörös Oroszlán Teaházba is.

Decemberben Lukács Sándor színművész irodalmi estjén vettünk részt a Kondor Béla Közösségi Házban

Egyéb programok:

Több alkalommal csatlakoztunk más kerületek, a VGYKE, illetve az Élményalap Budapest szervezésében megvalósult programokhoz.

Júliusban a VGYKE által szervezett kirándulás keretében a Szentendrei Skanzenbe jutottunk el.

Augusztusban a VGYKE szervezésében sétát tettünk a Fővárosi Állat- és Növénykertben, valamint múzeumpedagógiai foglalkozáson is részt vettünk tagjainkkal.

***XIX. kerület - Kispest***

Klub helyszín: Kispesti Szociális Szolgáltató Központ I. em.

Cím: Budapest, Táncsics Mihály u. 7. 1193

Klubnapok: minden hónap harmadik csütörtök 15-17 h-ig

Klubok száma (személyes): 0

Online Klub: 13

Programok száma: 2

Összes résztvevő: 31 fő

A XIX. kerületi lámpás klub 2021-ben a körülményekhez képest tevékeny évet tudhat maga mögött, a pandémia ellenére is.

A pandémia időszaka alatt folyamatosan kapcsolatban voltunk a tagokkal telefonon, és interneten keresztül. Az idősödő tagság félt a személyes találkozástól, ezért on-line klubok megtartására került sor. On-line klubot 13 alkalommal tartottunk.

Az események az alábbi linken tekinthetők meg: <https://www.facebook.com/latasserult>

Januári klubunk a farsangi ünnepkörről szólt.

Februári klub témája a februári jeles napok voltak, többek között böjtelő hava, télutó és jégbontó hava.

Márciusban a Nemzeti Ünnepünkkel kapcsolatos jelképekről, érdekességekről esett szó, valamint a 1848-1849-es forradalom és szabadságharcra emlékeztünk.

Áprilisban a jeles és világnapoké volt a főszerep.

Májusban Radnóti Miklós magyar költőre, a modern magyar líra kiemelkedő képviselőjére emlékeztünk.

Júniusban a Vakok Kertjébe látogattunk.

Júliusban a szentendrei Skanzen története volt a téma.

Augusztusban az Állatkertben jártunk.

Szeptemberben az őszi témákon kívül a Kávé Világnapjáról beszéltünk.

Októberben megtartottuk a Fehér Bot Napi ünnepi online klubunkat. Szó volt a nemzetközi nap céljáról, a vak és gyengénlátó emberek helyzetéről, társadalomba való beilleszkedéséről, a fehér bot történetéről. Zenével, verssel, és prózával is készültünk.

Októberben még egy Szüreti klubot is tartottunk.

Novemberi klubnapunkon atéma az őszutó jeles napjai voltak.

Decemberben két on-line klubra kerítettünk sort

* advent története és szimbólumai,
* karácsonyfa története.

Programok:

Nyáron két szabadtéri programon vettek részt a tagok. Júliusban a szentendrei Skanzenbe, augusztusban az Állatkertbe kirándultak.

**IV. Projektek**

1. „Esély a jövőre - Munkalehetőség látássérülteknek Foglalkoztatás 2020.

A VGYKE hosszú évek óta rendszeresen foglalkozik azzal, hogy segítséget nyújtson a látássérült munkakeresőknek.

2020 őszén kezdhettük el a *Foglalkoztatás 2020-231 Esély a jövőre – munkalehetőség látássérült embereknek című projektünket.* Ebben a projektben komplex felkészítést vállaltunk és 10 látássérült munkakereső elhelyezését ígértük és teljesítettük. E projektnek hozadéka a Vakon a munka kapujában c. nagysikerű könyv is.

Támogató volt a Slachta Margit Nemzeti Szociálpolitikai Intézet – az Emberi Erőforrások Minisztériuma megbízásából.

**Együttműködési szerződés munkáltatókkal**

Célunk a következő volt: meg kell találni azokat a vállalatokat, amelyek még ebben a koronavírus okozta nehéz gazdasági helyzetben is kínálnak munkalehetőségeket látássérült szakemberek számára. Eredetileg hat céggel terveztünk szerződést kötni annak érdekében, hogy megismertessük velük, milyen munkákra képesek a látássérült emberek és milyen segítséget kell kapniuk ahhoz, hogy minél zökkenő mentesebb legyen a munkába állásuk. Ezt szolgálták az érzékenyítő tréningek, ahol saját bőrükön tapasztalhatták meg a cégek képviselői, hogy milyen fekete szemkötővel tájékozódni egy helyiségben, illetve hogyan lehet tárgyakat megtalálni az éleslátás képessége nélkül is. Végül is tíz céggel került sor szerződéskötésre.

A tapasztalatok szerint egyébként egy-egy ilyen foglalkozás valóban képes arra, hogy megváltoztassa az ép, egészséges résztvevők addigi szemléletmódját.

Számtalan próbálkozás, sok-sok e-mail és telefon előzte meg azt az eredményt, hogy sikerült találni tíz befogadó szemléletű céget. Bár behatároltak a látássérült emberek képességei, illetve munkavállalási lehetőségei, sokkal többre képesek annál, mint amennyit jelenleg a közvélemény gondol róluk. Például remekül elboldogulnak a számítógépes munkákban – kivéve az olyan vizuális típusúakat, mint a képszerkesztés és videó-szerkesztés. Ezekben az ipari ágazatokban igyekeztünk intenzíven kapcsolatokat találni: a pénzügyi szektorban, a logisztika és kommunikáció, a reklám és marketing, valamint az irodai adminisztráció területén működő cégekkel, valamint a betanított könnyű fizikai munkát kínáló és a vendéglátásban tevékenykedő munkáltatókkal. Ezekkel a cégekkel végül eljutott a kapcsolat a szerződéskötésig, onnan folyamatosan kaptunk állásajánlatokat, amelyeket különböző csatornáinkon azonnal meg is osztottunk.

Ami az érzékenyítő foglalkozásokat illeti: az egyesületnek már 2006 óta van egy saját rendszere erre, amelynek neve: Túloldalról érzékenyítő tréning, ennek rövid, demó változatát tartottuk itt célszerűnek „bevetni”, és ez alkalmanként másfél óráig tartott. A foglalkozásokat egyébként mindig okleveles tapasztalati szakértők tartották, és a találkozókon sok szempontra felhívták a figyelmet – például, hogy mire lehet számítani egy vakvezető kutyától a munkanap során. Alap kiindulás, hogy ilyenkor nincsen tabutéma, bármiről kérdezhetnek az érdeklődők, hogy eloszlassák esetleges kezdeti félelmeiket.

**Felmérés és közzététel**

Ezzel egy időben a projekt szakmai vezetője részletes felmérést készített arról, hogy a VGYKE tagjai közül hány ember munkaképes korú, hánynak van munkája, ki milyen végzettségű, illetve milyen szintű a látássérültsége. Ezen kívül, hogy a munkanélküliek kívánnak-e dolgozni, a részmunkaidőben dolgozók pedig szeretnének-e a már meglévő állásuk mellé másik állást is találni. Erre a rendkívül széleskörű információkat tartalmazó tagnyilvántartó rendszerünk adott lehetőséget. Már az egyesületen belüli felmérés is sok embert érintett, hiszen a Vakok Szövetségén belül a VGYKE rendelkezik a legnagyobb tagsággal. De nem álltunk meg itt, mert kiszélesítettük a jövőbeli támogatottak körét, így a VGYKE–tagsággal nem rendelkezők is jelentkezhettek erre az egyedülálló lehetőségre, függetlenül attól, hogy hány évesek és az ország melyik régiójában élnek.

Regisztrációs felületet hoztunk létre a <https://vgyke.com/>

a honlapon, illetve számos helyen közzétettük azt a lehetőséget, hogy térítés nélkül hozzájárulunk 50 látássérült ember hatékony munkakereséséhez, amennyiben regisztrálnak a Foglalkoztatás 2020 projektre, majd aktívan együttműködnek a szervezőkkel, vagyis részt vesznek a felkészítő foglalkozásokon, figyelemmel kísérik az üres pozíciókat és jelentkeznek közülük egyre vagy többre.

Lényeges szempont volt, hogy minél többen értesüljenek erről a kivételes lehetőségről, ezért a VGYKE a saját csatornái mellett információt küldött fontos társ-médiáknak, így a Vakok Világa havilapnak és a Rehab-portálnak is.

Bár ötven jelentkezőt kívántunk a projektbe bevonni, végül ezt is túlteljesítettük és 57 regisztrált érdeklődővel foglalkoztunk.

Amit kínáltunk: munkaerő-piaci és pályaorientációs tanácsadás, pszichológiai konzultáció

Ezt követően megkezdődtek a különböző felkészítők. A szakmai vezető vállalta fel a munkaerő-piaci tanácsadást, amelynek során külön-külön beszélgetett minden jelentkezővel, és egyeztette velük, hogy az ő adottságukkal, képzettségükkel, munkaerő-piaci múltjukkal és motivációjukkal, mely munkakör betöltésére van a legnagyobb esélyük. A háttérben pedig tárgyalt a munkáltatókkal, és folyamatosan publikálta a tőlük érkező újabb és újabb álláshirdetéseket. Majd közvetített azokban az esetekben, amikor már szerződéskötésre került sor.

Ezt azonban még megelőzte a pszichológussal való találkozása annak a húsz jelentkezőnek, aki ezt kérte. A konzultációk célja az volt, hogy felderítsék a programra jelentkezők erősségeit, gyengeségeit, értékeit és azt, hogy mit látnak hiányosságnak. Mindezt annak érdekében, hogy reálisabb képet alkossanak önmagukról. A tudatosított pozitívumokra támaszkodva pedig ezután bátrabban nézhettek szembe az életükbe érkező kihívásokkal, amelyekre úgy is tekinthetnek, mint olyan sok tapasztalatot adó életeseményekre, melyek által változni, növekedni és fejlődni tudnak.

Ez három alkalmas konzultáció volt, amely nem tűnik soknak, de mégis elég volt ahhoz, hogy inspirációként szolgáljon a további álláskeresés rögös útján.

A pályaorientáció során pedig elsőként arról esett szó, hogy éppen milyen tendenciák jellemzik a munkaerő-piacot, milyen típusú állásokra lett e koronavírussal terhelt időszakban jobban, illetve kevésbé szükség és, milyen módszerek és csatornák állnak rendelkezésre a sikeres álláskereséshez. A tanácsadóval közösen azt is tudatosítottuk a résztvevőkben, hogy kinek milyen elvárásai legyenek az új munkával kapcsolatban – a helyszínt, a közlekedésre fordítandó időt, a napi munkaidőt, a beosztást, a fizetést és más egyéb szempontokat figyelembe véve. Hogyan kell egy ütős önéletrajzot megírni és mit érdemes taglalni a motivációs levélben. A tanácsadó átadta ismereteit arról, hogy mit várnak el a HR-esek és a cégek szakmai vezetői egy önéletrajztól, milyen egy állásinterjú és mely kérdésekre lehet számítani, akár telefonon, akár személyesen keresik majd fel őket. Az elhelyezés sikerét nagyban meghatározta, hogy afelkészítők részletesen megismerhették az álláskeresőt, majd ennek tudatában tudták a számukra legkedvezőbb munkatípust ajánlani.

***50 munkakör, amelyeket látássérült emberek betöltöttek***

Úgy döntöttünk, hogy újszerű dologba vágunk bele: elemzünk 50 munkakört, amiben elsősorban a Nemzeti Pályaorientációs Portál adataira támaszkodtunk, majd összevetettük azokkal az információkkal, amelyeket munkáltatóktól szereztünk be a témában. Abban bíztunk, hogy sok olyan munkakört fogunk találni, amelyet vak és gyengénlátó emberek is be tudnak tölteni. Akkor még egyáltalán nem gondoltuk, hogy 50 munkakör is megfelel ennek a kritériumnak. Ezek tudatosítása azért is fontos, mert tudomásunk szerint eddig sehol nem voltak ezek ilyen szisztematikusan összegyűjtve. Márpedig ha van 50 ilyen munkakör, akkor egyszerűbb lehet mind a munkakeresők, mind a munkavállalók helyzete, hiszen ebből a listából bőven tudnak válogatni. Különböző munkáltatóktól gyűjtöttünk adatokat: de legelőször is a VGYKE-nél néztünk körbe, hiszen ez volt a legkönnyebb. Nagy létszámú egyesület, ahol a legtöbb munkavállaló értelemszerűen látássérült. Ezt követően a Magyar Vakok és Gyengénlátók Országos Szövetségéhez (MVGYOSZ) fordultunk adatokért, majd egy védett szervezethez – ez volt a Kézmű Erfo, Főkefe Kft. –, végül pedig egy nyílt munkaerő-piaci céghez, a Work Force Kft-hez. E szervezeteknél több átfedés is volt a munkaköröket illetően, de természetesen minden munkakör csak egyszer került be a listába.

Innen már csak egy logikai ugrás volt annak feltérképezése, hogy milyen szakon, karokon tanultak látássérült hallgatók az elmúlt 5 évben, 2017 és 2021 között. Erről három egyetemtől kértünk statisztikát: a nagy létszámú ELTE-től és a szintén nagy létszámú Debreceni Egyetemtől, illetve a kisebb, de elit egyetemnek számító Budapesti Corvinus Egyetemtől. A meglepetés itt sem maradt el: rendkívül sokféle szakon tanultak ebben az időszakban ezen intézményekben látássérült hallgatók, összesen 233 fő. Ezek a számok nagyon jól megvilágítják azt a tényt, hogy a IKT-technológiák elterjedésével megnyílt egy új lehetőség a látássérült emberek előtt: a számítástechnika elsajátítása révén olyan munkaköröket is be tudnak tölteni, amelyekről azelőtt legfeljebb csak álmodhattak. Az informatika jóformán egy új érzékszervként működik a látássérült tanulók és dolgozók körében a XXI. században. A Braille-írás feltalálása óta ez lett a következő nagy ugrás, amely megváltoztatta a látássérült emberek életét. Ebből következik az érdekvédő szervezetek következő feladata: megismertetni a társadalmat, köztük a munkáltatókat ezekkel a tényekkel, hogy ne heverjenek parlagon az így megszerzett diplomák, hanem hasznosuljanak, hozzájárulva ezzel a közvagyon gyarapodásához.

**Elhelyeztünk és mentoráltunk tíz látássérült résztvevőt**

A végső célt abban jelöltük meg, hogy minél több olyan látássérült embert tudjunk elhelyezni a nyílt munkaerő piacon, akik a kialakult járványhelyzet miatt veszítették el az állásukat, vagy óraszám csökkentés áldozatai lettek, és emiatt súlyos anyagi problémával küszködnek. Legalább 10 aspiránsnak kívántunk ilyen jellegű segítséget nyújtani, de igyekeztünk ezt a számot minél magasabbra tornázni.

Ehhez mindkét félnek újszerű információkat kellett nyújtanunk. Az együttműködő partnerek képviselőinek szemléletformáló programokat szerveztünk. Ezekkel a rendezvényekkel azt kívántuk elérni, hogy a nem megváltozott munkaképességű szerencsések ismerjék meg, hogyan boldogulnak a fogyatékossággal élők mindennapjaikban és a munka világában. Továbbá, hogy tudatosítsuk bennük: egy megváltozott munkaképességű dolgozó is tud teljes értékű munkaerő lenni. Ám a munkáltatóknak is fel kell készülniük arra, miként tudják hozzásegíteni a fogyatékossággal élő új belépőt ahhoz, hogy megfeleljen a cég követelményeinek, és hogy fel tudja venni a versenyt egészséges társaival. A dolog persze nem ért véget azzal, hogy munkába álltak az új emberek, értük felelősséget is vállaltunk, azaz mentoráltuk őket.

Továbbra is tartottuk velük és vezetőikkel a kapcsolatot, ha esetlegesen probléma merülne fel, akkor azonnal közvetíteni tudjunk a felek között.

1. **„A Vizuális kultúra mindenkié” FOF2020 - 2021.**

A VGYKE évek óta sikeresen pályázik az NFSZK által meghirdetett kulturális pályázatain. 2018 után 2020-ban sikeres pályázatunkkal újabb lehetőséget kaptunk megkezdett kulturális programjaink folytatásához. 2020. szeptember 8-án a VGYKE Regionális központjában megtartottuk sajtó nyilvános nyitó projektünket. Vendégeink voltak: Cseh Adrienn az AKKU Egyesület képviseletében és Molnár József a Skanzen munkatársa. A nyitó rendezvényen megbeszéltük a megvalósítási terveket, folyamatokat és kijelöltük a felelősöket.

Az AKKU Egyesülettel való együttműködés keretén belül vállaltuk, hogy Hírlevelünkben, Facebook és weboldalunkon 50 db festmény- épület- és szobor narrációját tesszük közzé, a vizuális művészet egyéb területeinek hozzáférhetővé tételét szem előtt tartva. Egyesületünk azért tartotta fontosnak ezt, mert korábban ilyen tematikusan felépített narrációs sorozat még sehol nem volt megtalálható.

A 2018-as sorozat után tagjainktól több megkeresés is érkezett, melyben Budapest köztéri épületeinek, szobrainak bemutatását kérték. 2020-től folyamatosan a narrációt készítette az AKKU Egyesület munkatársa, Somogyi-Rohonczy Zsófia művészettörténész.

A Covid járvány kialakulása miatt 2021-ben narrációs klub foglalkozásainkat és a színházi előadásokat online formában tudtuk megszervezni és bemutatni.

Narrációs klub szervezése, megtartása online formában. (4 alkalom)

Narrált színházi előadás közvetítése You Tube csatornánkon keresztül (2 alkalom). A Luxemburg Grófja című előadást tekinthették meg nézőink.

A pandémia újabb hulláma miatt a cirkuszi előadást előző évben át kellett szervezni, ezért helyette szabadtéri programokat valósítottunk meg.

Tagjainknak integrált, zoopedagógus által vezetett csoportos interaktív foglalkozást szerveztünk a Fővárosi Állat és Növénykertbe 100 fő részvételével nyáron, alkalmanként 25 fő.(4 alkalom).

A projekt legnagyobb szervezést igénylő programja során bérelt buszokkal kirándulást szerveztünk a Szentendrei Szabadtéri Néprajzi Múzeumba 120 fő részvételével. Megismerhették látássérült tagjaink a molnárok és a malmok eszközeit, a különböző búzaféléket, a vidéki ház körüli munkákat.

Az eseménysorozatot egy on-line projekt záró rendezvénnyel fejeztük be, ahol bemutattuk a pályázat eredményeit.

2021-ben az NSZI által kiírt kulturális pályázatra ismételten sikeresen pályáztunk és a megvalósítását is megkezdtük. Így folytatódik a festmény és képzőművészeti alkotások narrációja, és az on-line audionarrált színházi előadás. Az új projekt címe: „A Vizuális kultúra és a sport is mindenkié”.

1. **„AC-DC” Találd meg a helyed!” Foglalkoztatás 2019-2021.**

Az AC-DC „Találd meg a helyed” néven futó projektünkben elhelyezést nem vállaltunk, ezt inkább egy tudásközvetítő, felkészítő és marketing jellegű projektnek neveznénk. Az elmúlt szűk két év a koronavírusról szólt és ez nagyban megnehezítette a mi helyzetünket is. A 2020-as évben inkább az együttműködő partnerek felkutatására, a célcsoportba bevonható személyek megkeresésére és tájékoztatására fókuszáltunk. A cégek egyáltalán nem voltak nyitottak az együttműködésre. *A vállalatok dolgozói nagy részben home office-ban végezték munkájukat, ezért lehetetlen volt bárhová is bejutni*. Ígéreteket sok helyről kaptunk, de sokszor ezek csak ígéretek maradtak. A projekt megvalósítási időszakának meghosszabbítása nagy segítség volt számunkra. A 2021-es évben a cégek nagy részénél a dolgozók már visszakerültek az irodákba, így mi is könnyebben tudtunk velük kapcsolatot teremteni.

**Sikeres látássérültek klubja**

Ezek a rendezvények online kerültek megrendezésre. A Covid-vírus itt is keresztbe tett a találkozásnak, ráadásul az őszi, tavaszi és nyári szünetek, plusz a vizsgaidőszakok még jobban lerövidítették a szóba jöhető közös időt. Így jobb híján átgondoltuk, hogy ezek az események nem is igényelnek feltétlenül személyes jelenlétet, tehát az elérni kívánt célt így is el fogjuk tudni érni. Egyetemi hallgatóknak szerveztük tehát az online találkozókat, aminek megvalósulásában az egyetemi fogyatékosügyi koordinátorok és egyetemi oktatók nagy segítségünkre voltak köszönet nekik ezért. Összegezve elmondhatjuk: az események résztvevői nagy érdeklődéssel hallgatták a sikeres látássérült vendégek életútját, pályafutását. A fiatalok többször tettek fel kérdéseket, és a sikeres látássérültek hasznos tanácsokkal látták el őket. A projekt ezen részét rendkívül eredményesnek értékeljük. Három egyetemen tartottunk online Sikeres látássérültek klubját: ELTE Corvinus Egyetem, Bárczi Gusztáv Gyógypedagógiai kar.

**Prezentációs workshop és szemléletformálás**

A projektben vállalt prezentációs work-shopok érzékenyítő demók kivitelezése eleinte rendkívül kilátástalannak tűnt. A járványhelyzet miatt a cégek nem mutattak nyitottságot arra, hogy személyesen fogadjanak minket – annál is inkább, mert többnyire home office-ban dolgoztak. Sokat gondolkodtunk azon, hogy ezeket az eseményeket is megrendezhetnénk online. Hosszas gondolkodás után végül arra jutottunk 2020-ban, hogy inkább várjunk még egy kicsit. Ezek a programok ugyanis nem fogják máskülönben elérni a céljukat, csakis akkor, ha személyesen, interaktív formában valósulnak meg. Rájöttünk közben arra, hogy nem feltétlen nekünk kell kimenni az együttműködő partnerekhez, hanem jöhetnek ők is a mi irodáinkba*.* Sajnos a cégektől nem akkora létszámban jelentek meg a dolgozók, mint ahogy arra mi számítottunk, de akik eljöttek, érdeklődéssel hallgatták az előadásokat. A megvalósítani kívánt célokat, végül is, úgy gondoljuk, hogy elértük. A cégek menedzsmentjének a tagjai átfogó képet kaphattak arról, hogy milyen speciális eszközökre van szüksége egy munkáltatónak ahhoz, hogy látássérült jelöltet tudjon foglalkoztatni. Azt is megtudták tőlünk, hogy több olyan munkakör is van, amit akár teljesen vakon is el lehet látni. A projektnek ezt a részét fél sikernek gondoljuk. A cél megvalósult, viszont jobb lett volna, ha több résztvevő előtt tudunk prezentálni.

**Egyéb kötelezően vállalt feladatok**

A közel 20 perces kisfilmünk véleményünk szerint a projekt legsikeresebb eleme. A legyen minél több diplomás látássérültnek munkája c filmünket Közel ezren nézték már meg, és rendkívül pozitív visszajelzéseket kaptunk. Ebben a 20 percben tényleg minden kiderül a projektről.

A másik, amit kiemelkedő eredménynek tartunk az AC-DC Találd meg a helyed! elnevezésű zártkörű Facebook-csoportunk. Gy. Dobos Mariann több mint száz cikket osztott meg ezen a felületen és rengeteg hasznos tanáccsal látta el a csoport tagjait a posztjaiban. Emellett kapcsolatteremtésre és tapasztalatcserére is lehetőséget teremtett a diplomás látássérült csoporttagok között. Aki áttanulmányozta az itt megosztott videókat, cikkrészleteket, könyvrészleteket és mellékleteket, az felkészülten tudott nekivágni a munkakeresésnek, az önéletrajzírásnak, a motivációs levélírásnak és az állásinterjúnak. A csoportnak több mint 110 tagja van.

**A nehézségeket is figyelembe véve eredményesnek ítéljük a projektünket.**

Nemcsak azért, mert minden vállalt feladatot sikerrel abszolváltunk, hanem azért is, mert sok emberhez eljutott a projekt céljának az üzenete. Rengeteg embert láttunk el hasznos tanácsokkal, függetlenül attól, hogy diák, álláskereső vagy munkáltató. Eközben pedig nőtt a VGYKE partnereinek száma, erősödött a bázisa, jó hírét vitték sikeres fiataljaink a látássérült embereknek, és magának az egyesületnek is. Ezzel pedig újabb lépést tettünk az esélyegyenlőség erősítésének irányába.

1. **Szülő-Példa-Érték 2.0 Szülő2020 - 2021.**

Jelen projektünk célcsoportját a Budapesten élő azon személyek képezték, akik látássérült gyermeket nevelnek, vagy felnőtt látássérült gyermekükkel együtt élnek, illetve látássérült szülőként gyermeket nevelnek

A korábbi, általunk megvalósított Szülő-Példa-Érték pályázatokhoz hasonlóan - általános célul tűztük ki a célcsoportba tartozó személyek társadalmi integrációjának erősítését, érdekérvényesítő képességük támogatását, pozitív megerősítését, hasznos információk átadását a szülői szereppel, a gyermekvállalással a felnőtt gyermek támogatásával kapcsolatban – különös tekintettel, az intézményekkel (egészségügyi, szociális és oktatási, valamint igazgatási szervezetek) való együttműködésre. Célunk volt továbbá, hogy az eddig felhalmozódott tapasztalatokat összegezzük, valamint elektronikus és nyomtatott formában - előző kiadványunk folytatásaként - az érintett családoknak, valamint az intézményrendszernek szóló újabb kiadványt készítsünk, melyben a látássérült családtaggal rendelkező családok helyzetét - eltérően a korábbiaktól - elsődlegesen nem jogi nézőpontból vizsgáljuk, hanem a fókuszba a célcsoport önérvényesítés során tapasztalt nehézségeit és lehetőségeit helyezzük.

Emellett további 10 alkalmas előadássorozat keretében terveztük ismertetni az önérvényesítés eszközeit és jogi hátterét, kiegészítve ezeket hasznos információkkal, melyek elősegítik a célcsoport önérvényesítő képességének fejlődését, és közvetve társadalmi integrációjukat.

A korona vírusjárvány okán ugyanakkor el kellett térnünk a pályázatban vállalt azon követelménytől, mely szerint az előadásokat, illetőleg beszélgetéseket személyes jelenléttel szervezzük meg. A járványügyi korlátozások miatt ugyanis csak 3 beszélgetésen tudtunk részt venni, ezek Budapest XIV. kerületében (Zugló, 2020. augusztus 12.), XVII. kerületében (Rákoshegy, 2020.11.03.) és X. kerületében (Kőbánya, 2020.11.09.) valósultak meg. Ezt követően - a rendezvények tartására vonatkozó jogszabályi tilalomra figyelemmel - a támogatóval egyeztetve online formában tartottuk meg a további előadásokat. Ennek során - nyilván - nélkülöznünk kellett a személyes jelenlétből adódó közvetlenséget, ugyanakkor a Facebookon tartott élő, ám később is visszanézhető közvetítésekhez többen tudtak csatlakozni, mint amennyin a személyes jelenléttel megvalósuló rendezvényeken szoktak részt venni.

Fentiek mellett - a beszélgetések és az online előadások számos hasznos tapasztalat átadását tették lehetővé a résztvevő szülők között, illetőleg az előadást megvalósító szakértő és a résztvevők viszonylatában. Ennek köszönhetően számos téves információ korrigálható volt, valamint erősödött az önérvényesítési potenciál.

Pályázati vállalásunknak megfelelően továbbá - az önérvényesítés lehetőségeiről szóló podcastot készítettünk, melyet elérhetővé tettünk az érintettek és a szélesebb nyilvánosság számára a VGYKE hivatalos You-tube csatornáján.

Szintén célul tűztük ki, hogy elektronikus és nyomtatott kiadványt készítsünk a látássérült, avagy látássérült gyermeket nevelő szülők önérvényesítési tapasztalatairól - ezúttal nem elsődlegesen a jogi kérdésekre, hanem a személyes élményekre összpontosítva. Kiadványunk határidőben elkészült dr. Lukács Réka munkája nyomán, majd az 2021. március végéig megszerkesztésre került, és megjelent Egyesületünk honlapján. Szintén elkészült a pályázatban vállalt 50 nyomtatott példány a pályázatban vállalt 15 oldalhoz képest jelentősen nagyobb, mintegy 55 oldal terjedelemben, az előirányzott 50 példányban (ez volt egyben a vonatkozó indikátor is).

A kiadvány összegzi a célcsoport körében összegyűjtött jó és rossz tapasztalatokat, melyek az intézményrendszerrel való együttműködés során keletkeztek, ám nem szigorúan véve jogi jellegű problémák. Ezt ki kiegészítettük hasznos és lényeges, az önérvényesítést segítő jogon kívüli valamint a látássérüléshez, illetve a gyermekneveléshez kapcsolódó információkkal, tapasztalatokkal, melyek megkönnyítik a szülők mindennapjait és erőt adhatnak a sikeres megküzdési stratégiák felvillantásával. Mivel egyszerre kívántuk megcélozni a látássérült családtaggal élő családokat, valamint az intézményrendszert, így egy időben jelentettük meg kiadványunk elektronikus és nyomtatott formában. A print formátumban kiadott tanulmánnyal elsősorban az intézményi partnerek szakembereit kívánjuk elérni, úgy gondoljuk, hogy számukra is nagyon fontos, hogy kézbe vehető tájékoztató anyagot kaphatnak.

Fenti vállalások teljesítésével megvalósulhatott – összhangban az egyesület célkitűzéseivel, a látássérült személyek társadalmi integrációjának további erősítése, fejlesztése. Ennek keretében - a pályázatnak köszönhetően - nagyobb hangsúlyt kapott a családok támogatása, segítése. Ez annál is inkább fontos, mivel a látássérült tagjaink jelentős része családban él, és tapasztalatunk szerint egy-egy fejlesztő munka során a család megszólításával, sokkal hatékonyabban lehet eredményeket elérni. Mindazonáltal az érdekérvényesítés egyéni útjai, a közösségre jellemző rejtőzködő magatartás számos esetben gátolja a társadalmi integráció hatékonyságát, amit az az objektív tényező is tovább erősít, mely szerint átlagosan a látássérültek - iskolai végzettség tekintetében - jelentősen elmaradnak a nem fogyatékos személyekhez képest. Ezen korlátok lebontásában projektünk közösségépítő rendezvényei fontos szerepet játszottak - különös tekintettel a karantén helyzetből adódó izolációs folyamatokra, veszélyekre.

A fentiek mellett - ki kell emelnünk azt, hogy a résztvevők a projektben közzétett információknak köszönhetően nagyobb eséllyel tudnak együttműködni a jövőben az érintett intézményekkel (oktatás, egészségügy, közigazgatás, stb.). A VGYKE a Közösség Lámpásai program keretében folyamatos kapcsolatot tart fenn tagjaival, aminek eredménye, hogy rendszeresen kapunk információkat tagjainktól többek között az intézményekkel való együttműködéseikről, azok nehézségeiről, vagy épp egy-egy jó megoldásról. Ezeket az információkat bővítik még az ügyfélszolgálatunk, valamint azok a szolgáltatások melyekkel tagjaink rendelkezésére állunk – pl. pszichológiai tanácsadás, Louis Braille támogató szolgálat, mentorszülő hálózat, valamint a jogsegélyszolgálatunk. Fentieken kívül számos kerületi önkormányzattal állunk kapcsolatban, illetve a Hivatalok és az intézményeik részéről szintén érkeznek megkeresések egy-egy „nehezebb” esetben.

A jelzések között megjelent, hogy sok nehézséget az intézményrendszerrel kapcsolatos helyzetek okoznak. A látássérült személyeket sok esetben az intézményrendszer nem tekinti kompetens ügyfélnek, valamint gyakorta a látássérült személyek is szégyellik magukat, önbizalomhiány következtében még akkor sem képesek kiállni jogaikért, ha biztos ismeretekkel rendelkeznek.

A projekt keretében lehetővé vált sokrétű ismeretterjesztésünk hatására a tévhitek eloszlatása, az érintettek körében. Fentiek kapcsán különösen hasznosak voltak a személyes és online önérvényesítő előadások, kiegészítve az önérvényesítés témájában készített podcasttal. Mindezen programok lehetővé tették tagjaink esetében az önérvényesítési képesség fejlesztésére irányuló motiváció további fenntartását.

Budapest, 2022. április 26.